open-index/open-wikipedia-markdown huggingface dataset:
เซเลรอน

**เซเลรอน** (Celeron) เป็นชื่อแบรนด์ของซีพียู x86 ของทางอินเทล โดยเน้นกลุ่มเป้าหมายที่คอมพิวเตอร์ส่วนบุคคลราคาย่อมเยา โพรเซสเซอร์เซเลรอนสามารถทำงานได้เหมือนตัวอื่นทั่วไป แต่ประสิทธิภาพจะต่ำกว่าโดยมักจะมี หน่วยความจำแคชที่น้อยกว่า หรือมีคุณสมบัติที่น้อยกว่า 

เซเลรอนเปิดตัวเมื่อเดือนเมษายน 1998 ซีพียูภายใต้ชื่อเซเลรอนตัวแรกพัฒนาจาก เพนเทียม II โดยตัด L2 cache และต่อมาได้พัฒนาบนฐานของ เพนเทียม III, เพนเทียม 4, เพนเทียม M และ คอร์ 2 ดูโอ ตามลำดับ โดยการออกแบบเซเลรอนรุ่นล่าสุด (2009) พัฒนาบนฐานของ คอร์ 2 ดูโอ วูล์ฟเดลสำหรับเดสก์ทอป และ เพนรินสำหรับแล็ปท็อป โดยทำงานลักษณะของคอร์แยกจากกันอิสระ แต่มีแคชเพียง 25% เมื่อเทียบกับซีพียูคอร์ 2 ดูโอทั่วไป และถัดไปจะพัฒนาบนแซนดีบริดจ์

## ดูเพิ่ม
* อินเทล คอร์ - แบรนด์ซีพียูของอินเทลสำหรับตลาดกลางถึงบน
* อินเทล เพนเทียม (Intel Pentium) ในชื่อเดิมคือ เพนเทียมดูอัล-คอร์  - แบรนด์ซีพียูของอินเทลสำหรับตลาดกลาง

## อ้างอิง

หมวดหมู่:อินเทล
หมวดหมู่:ไมโครโพรเซสเซอร์
อินเทล คอร์

**อินเทล คอร์** (Intel Core) เป็นชื่อแบรนด์ของซีพียู สถาปัตยกรรมประมวลผล แบบ x86 ของบริษัทอินเทล 

## เป้าหมายการจำหน่าย
โดยเน้นกลุ่มเป้าหมายที่คอมพิวเตอร์ส่วนบุคคลราคากลางถึงราคาสูง สำหรับซีพียูชนิดนี้ในตลาดเซิร์ฟเวอร์วางขายภายใต้ชื่อซีออน

## ประเภท
โพรเซสเซอร์ปัจจุบันภายใต้ชื่อคอร์ได้แก่ 
* คอร์ i3 (2553 - ปัจจุบัน)
* คอร์ i5 (2552 - ปัจจุบัน)
* คอร์ i7 (2551 - ปัจจุบัน)
* คอร์ i9 (2560 - ปัจจุบัน)

โดยรุ่นก่อนหน้าในกลุ่มของ อินเทล คอร์ 2 ได้แก่ 
* คอร์ 2 โซโล
* คอร์ 2 ดูโอ
* คอร์ 2 ควอด  
* คอร์ 2 เอกซ์ตรีม

## รุ่น

## ดูเพิ่ม
* อินเทล เพนเทียม (Intel Pentium) ในชื่อเดิมคือ เพนเทียมดูอัล-คอร์  - แบรนด์ซีพียูของอินเทลสำหรับตลาดกลาง
* อินเทล เซเลรอน (Intel Celeron) - แบรนด์ซีพียูของอินเทลสำหรับตลาดล่าง

## อ้างอิง

## แหล่งข้อมูลอื่น
* โปรเซสเซอร์ตระกูล Intel® Core™

หมวดหมู่:อินเทล
หมวดหมู่:ไมโครโพรเซสเซอร์
คอร์

**คอร์** () มีความหมายว่า "แกน" ในภาษาอังกฤษ อาจหมายถึง

; คอมพิวเตอร์
* อินเทล คอร์ แบรนด์ซีพียูของบริษัทอินเทล
* คอร์ (สถาปัตยกรรมไมโคร) สถาปัตยกรรมไมโครของอินเทล
** อินเทล คอร์ 2 แบรนด์ซีพียูของบริษัทอินเทลที่ใช้สถาปัตยกรรมไมโครคอร์

; ด้านอื่น
* แก่นโลก (planetary core)

; ภาพยนตร์
* คอร์ (ภาพยนตร์)
* เดอะคอร์ (ภาพยนตร์)

; ตัวละคร
* เดอะคอร์ (แอมฟิเบีย) หรือ ดาร์ซี่ (มาร์ซี่ วู) ตัวละครจากเรื่องแอมฟิเบีย
คิม ยอง ซู

**คิมยองซู** เป็นพระราชโอรสในองค์พระเจ้าจินจิ กษัตริย์แห่งอาณาจักรชิลลา และพระชนกในพระเจ้ามูยอลกษัตริย์แห่งอาณาจักรซิลลา เขาได้อภิเษกสมรสกับองค์หญิงชอนมยอน พระราชธิดาในพระเจ้าจินพยองและพระมเหสีมายา แห่งตระกูลคิม เขามีบุตรชายหนึ่งคน คือ คิมชุนชุ(ต่อมาทรงเปลี่ยนพระนามเป็น พระเจ้ามูยอลแห่งอาณาจักรซิลลา) เรื่องราวของเขาถูกตีแผ่ในภาพยนตร์เรื่อง ซอนต๊อก มหาราชินีสามแผ่นดิน ออกอากาศในช่อง 3 และ ช่องMDCของเกาหลี) ของเสียชีวิตขณะทำสงครามล่าอาณาจักรแพคเจ เพื่อแสดงอำนาจทางทหารให้แก่ชาวซิลลาเพื่อที่จะดำรงตำแหน่ง องค์รัชทายาทของพระเจ้าจินพยอง
เจ้าหญิงช็อนมย็อง

**เจ้าหญิงช็อนมย็อง** () เป็นเจ้าหญิงแห่ง ชิลลา หนึ่งใน สามราชอาณาจักรเกาหลี พระนางเป็นที่รู้จักในฐานะพระเชษฐภคินีของ พระนางช็อนด็อกแห่งชิลลา และพระราชมารดาของ พระเจ้าแทจงมูย็อล

เจ้าหญิงช็อนมย็อง อภิเษกกับ คิม ยอง-ซู (พระราชโอรสของ พระเจ้าจินจี) ซึ่งพระองค์มีพระโอรสคือ คิม ชุน-ชู หลังจากที่ คิม ชุน-ชู ขึ้นครองสิริราชสมบัติเป็น กษัตริย์แห่งชิลลา แล้วพระองค์ก็ได้รับพระนามหลังสิ้นพระชนม์ว่า พระราชินีมุนจอง

## พระประวัติ
เจ้าหญิงช็อนมย็องเป็นพระราชธิดาของ พระเจ้าจินพย็องแห่งชิลลา และ พระนางมายาแห่งชิลลา พระนางช็อนด็อก พระขนิษฐากลายเป็นกษัตริย์หญิงองค์แรกของเกาหลี
เพนเทียมดูอัล-คอร์

**เพนเทียมดูอัล-คอร์** (Pentium Dual-Core) เป็นแบรนด์ซีพียู x86 ของอินเทลในตระกูลเพนเทียม ในช่วงปี พ.ศ. 2549-2552 ก่อนที่จะถูกรีแบรนด์กลับไปเป็นชื่อ "เพนเทียม"

ดูอัล-คอร์ ใช้ไมโครโพรเซสเซอร์ ที่มีทั้ง 32 บิต และ 64 บิต โดยประสิทธิภาพจะอยู่เหนือเซเลรอน แต่อยู่ต่ำกว่า อินเทล คอร์ และ อินเทล คอร์ 2 อย่างไรก็ตามดูอัล-คอร์ ได้รับความนิยมมากสำหรับเป็นทางเลือกในการโอเวอร์คล็อก ซึ่งสามารถเพิ่มประสิทธิภาพได้สูงในราคาที่ย่อมเยา

โพรเซสเซอร์ตัวแรกในชื่อเพนเทียมดูอัล-คอร์ปรากฏในแล็ปท็อปตอนต้นปี 2550

## ดูเพิ่ม
* เพนเทียม (Pentium) - ชื่อในปัจจุบันของชิปเพนเทียมดูอัล-คอร์
* อินเทล คอร์ (Intel Core) - แบรนด์ซีพียูของอินเทลสำหรับตลาดกลางถึงบน
* อินเทล เซเลรอน (Intel Celeron) - แบรนด์ซีพียูของอินเทลสำหรับตลาดล่าง

## อ้างอิง

หมวดหมู่:อินเทล
หมวดหมู่:ไมโครโพรเซสเซอร์
อะตอม (แก้ความกำกวม)

**อะตอม** อาจหมายถึง
* อะตอม หน่วยพื้นฐานของสสาร
* อินเทล อะตอม ซีพียูของบริษัทอินเทล
* ชนกันต์ รัตนอุดม (ชื่อเล่น อะตอม) นักร้องและนักแต่งเพลงชาวไทย
* กฤชกนก สวยสด (อะตอม ไมค์ไอดอล) ศิลปินชาวไทย
อินเทล อะตอม

thumb|อินเทล อะตอม เปรียบเทียบกับเหรียญ 1 เซนต์

**อินเทล อะตอม** (Intel Atom) เป็นชื่อผลิตภัณฑ์ซีพียู x86 และ x86-64 ของอินเทลสำหรับรุ่นที่ใช้พลังงานต่ำมาก ออกแบบบนพื้นฐาน CMOS 45 นาโนเมตร สำหรับใช้งาน เน็ตบุ๊ก เน็ตท็อป และ เอ็มไอดี โดยสัญญาณนาฬิกาของอะตอมจะอยู่ในช่วง 800 MHz ถึง 2.13 GHz

21 ธันวาคม 2552 อินเทลได้ประกาศเปิดตัวโพรเซสเซอร์อะตอมรุ่นถัดมาคือ N450 ซึ่งสามารถลดการใช้พลังงานลง 20%

อินเทลอะตอมเป็นรุ่นที่ถูกพัฒนาต่อจาก อินเทล A100 และ A110 (รหัสชื่อว่า สตีลลีย์) โดยเมื่อวันที่ 15 ตุลาคม 2550 อินเทลได้ประกาศเปิดตัวโพรเซสเซอร์ตัวใหม่ภายใต้ชื่อรหัสว่า ไดอามอนด์วิลล์ สำหรับคอมพิวเตอร์ในลักษณะใกล้เคียงกับของที่ใช้ในโครงการโอแอลพีซี

## อ้างอิง

หมวดหมู่:อินเทล
หมวดหมู่:ไมโครโพรเซสเซอร์
นางาโนะ

**นางาโนะ** () อาจหมายถึง

* จังหวัดนางาโนะ จังหวัดในประเทศญี่ปุ่น
** นครนางาโนะ เมืองหลวงของจังหวัดนางาโนะ
* คาวาจินางาโนะ นครในจังหวัดโอซากะ
ใบลดหนี้

**ใบขอลดหนี้** หรือ**ใบส่งคืน** () คือเอกสารที่ผู้ซื้อจัดส่งให้ผู้ขาย เพื่อแจ้งให้ทราบว่าได้รับสินค้าแล้วปรากฏว่าสินค้าส่งมาไม่ตรงตามใบสั่งซื้อ หรือสินค้าชำรุด หรือคิดราคามากไป และผู้ซื้อส่งคืนโดยไม่รับสินค้าแลกเปลี่ยน ผู้ขายอาจลดราคา   ให้สำหรับสินค้าที่ส่งคืน เมื่อผู้ซื้อส่งคืนสินค้าจะออกใบลดหนี้ หรือใบส่งคืน เมื่อผู้ซื้อส่งคืนสินค้าจากการซื้อเป็นเงินสด จะได้รับเงินสดคืน   แต่ถ้าซื้อสินค้าเป็นเงินเชื่อจะลดยอดเจ้าหนี้การค้า

หมวดหมู่:เอกสาร
หมวดหมู่:การบัญชี
สิงโตขาว

thumb|250px|สิงโตขาวเพศผู้
thumb|250px|ลูกสิงโตขาว
thumb
**สิงโตขาว** () เป็นสิงโตประเภทหนึ่ง โดยที่ไม่ใช่ชนิดย่อย เป็นสิงโตที่มีลักษณะแตกต่างไปจากสิงโตปกติหรือชนิดย่อยต่าง ๆ  อย่างเห็นได้ชัด คือ มีขนสัตว์ขนสีน้ำตาลอ่อนกว่าสิงโตทั่วไป จนคล้ายเป็นสีขาว ซึ่งเป็นลักษณะทางพันธุกรรม โดยที่มิใช่ภาวะผิวเผือก (Albino) หากแต่เป็นภาวะที่เรียกว่า "ภาวะด่าง" (Leucism) เช่นเดียวกับเสือโคร่งขาว

นักวิทยาศาสตร์สันนิษฐานว่า การที่สิงโตกลุ่มนี้มีสีขาว เกิดจากยีนที่ตกทอดมาจากยุคน้ำแข็ง ที่สิงโตยังมีการแพร่กระจายในทวีปเอเชียและยุโรปด้วย สิงโตที่มีขนสีขาวสามารถปรับตัวได้ดีในภาวะแวดล้อมที่มีแต่น้ำแข็ง ซึ่งในสิงโตทั่วไปก็มียีนสีขาวอันนี้ และถ้าสิงโตที่มียีนสีขาว 2 ตัวผสมพันธุ์กัน มีโอกาสที่จะเกิดเป็นลูกสิงโตขาว 1 ใน 4

สิงโตขาวเป็นสัตว์ที่ปรากฏถึงในนิทานปรัมปราของชนเผ่าพื้นเมืองของแอฟริกาใต้ ที่กล่าวถึง ราชินีนามบี ซึ่งเป็นหญิงชรา วันหนึ่งมีลูกไฟขนาดใหญ่ตกลงมาจากท้องฟ้า เมื่อกระทบถึงพื้นได้เกิดเป็นหลุมขนาดใหญ่ จะมีเสียงเรียกชื่อของพระนาง เมื่อราชินีนามบีได้เดินเข้าไปหา พระนางได้เปลี่ยนการเป็นหญิงสาวที่งดงาม และสิงโตก็ได้ตกลูกออกมาเป็นสิงโตขาว ในปัจจุบันนี้ชาวพื้นเมืองของแอฟริกาใต้ก็ยังเชื่อว่า สิงโตขาวเป็นสัตว์ศักดิ์สิทธิ์และเป็นสัญลักษณ์ของจิตวิญญาณ 

สิงโตขาว เป็นสัตว์เฉพาะถิ่นที่จะพบได้เฉพาะอุทยานแห่งชาติครูเกอร์ในประเทศแอฟริกาใต้แห่งเดียวเท่านั้น ปัจจุบันเหลือจำนวนประชากรราว 300 ตัวเท่านั้น ซึ่งในธรรมชาติ โอกาสที่สิงโตขาวจะอยู่รอดได้มีน้อยกว่าสิงโตธรรมดา เนื่องจากสีขนที่เห็นได้ชัดเจน ทำให้ไม่มีโอกาสที่จะล่าอาหารได้เหมือนสิงโตธรรมดาที่แฝงตัวได้ดีกว่าในธรรมชาติ  

เมื่อคริสต์ทศวรรษ 1970 เหลือจำนวนประชากรสิงโตขาวในธรรมชาติเพียง 3 ตัวเท่านั้น ปริมาณสิงโตขาวที่เพิ่มขึ้น เกิดจากการที่สิงโตธรรมดาผสมพันธุ์กันและตกลูกออกมาเป็นสีขาวจำนวน 3 ตัว และสิงโตขาวในปัจจุบันก็ล้วนแต่เกิดจากลูกสิงโตขาวทั้ง 3 ตัวนี้

ปัจจุบัน สิงโตขาว เป็นสัตว์ที่ได้รับการอนุรักษ์และปกป้องสายพันธุ์จากมนุษย์ มีการก่อตั้งหน่วยงานเพื่อขยายพันธุ์และศึกษาในธรรมชาติรวมถึงสถานที่เลี้ยง และมีการส่งสิงโตขาวไปเลี้ยงตามสวนสัตว์ขนาดใหญ่ ๆ ทั่วโลก เช่น สวนสัตว์ลอนดอน ในประเทศอังกฤษ, สวนสัตว์ฟิลาเดียเฟีย ในสหรัฐอเมริกา เป็นต้น ซึ่งสิงโตขาวในสถานที่เลี้ยงเหล่านี้ ได้ตกลูกออกมาหลายตัว สำหรับในประเทศไทย มีจัดแสดงที่สวนสัตว์ขอนแก่น 

## ดูเพิ่ม
*เสือโคร่งขาว

## อ้างอิง

## แหล่งข้อมูลอื่น
*http://www.whitelions.org/new/index.php/home 

หมวดหมู่:สิงโต
อิลิมิเนชั่น แชมเบอร์ (2010)

**อิลิมิเนชั่น แชมเบอร์ 2010** เป็นรายการเพย์-เพอร์-วิวมวยปล้ำอาชีพ ของ เวิลด์เรสต์ลิงเอ็นเตอร์เทนเมนต์ (WWE) ที่จัดก่อนศึกใหญ่ เรสเซิลเมเนีย ครั้งที่ 26 จัดเมื่อวันที่ 25 เมษายน ค.ศ. 2010 ณ Scottrade Center ในSt. Louis, Missouri

## ผล

### ผลแชมเบอร์ฝั่ง Raw

### ผลแชมเบอร์ฝั่ง SmackDown

## ดูเพิ่ม
*อิลิมิเนชั่น แชมเบอร์
*รายชื่อรายการเพย์-เพอร์-วิวของดับเบิลยูดับเบิลยูอี

## อ้างอิง

## แหล่งข้อมูลอื่น
*Official Elimination Chamber website

หมวดหมู่:ดับเบิลยูดับเบิลยูอี อิลิมิเนชั่น แชมเบอร์
หมวดหมู่:มวยปล้ำอาชีพในปี พ.ศ. 2553
หมวดหมู่:กีฬาในเซนต์หลุยส์ (รัฐมิสซูรี)
สิงโตแอฟริกาใต้

**สิงโตแอฟริกาใต้** หรือ **สิงโตใต้** เป็นชนิดย่อยของสิงโตในตอนใต้และตะวันออกของแอฟริกา

มีการกระจายพันธุ์อยู่รอบ ๆ แม่น้ำซาโว บริเวณอุทยานแห่งชาติซาโวในเคนยา ซึ่งสิงโตชนิดนี้ในเพศผู้มีความแตกต่างไปสิงโตชนิดอื่น ๆ คือ มีส่วนร่วมในการล่าเหยื่อด้วย และไม่มีแผงคอ หรือมีแต่เพียงสั้น ๆ  ซึ่งขนบริเวณคอนี้จะมีสีและความหนาแตกต่างกันออกไปตามแต่ละตัว ซึ่งสันนิษฐานว่าพฤติกรรมนี้เกิดจากความขาดแคลนอาหารในพื้นที่ ๆ อาศัย เนื่องจากภูมิประเทศส่วนใหญ่เป็นที่แห้งแล้ง และแผงคอเป็นอุปสรรคเพราะมีพืชที่มีหนามแหลมขึ้นอยู่

สิงโตชนิดนี้ขึ้นชื่อว่ามีความโหดร้าย เนื่องจากเคยมีประวัติจู่โจมใส่มนุษย์มาแล้ว ที่ขึ้นชื่อที่สุด คือ เรื่องราวของสิงโตคู่หนึ่งที่เข้าโจมตีใส่มนุษย์ ระหว่างที่มีการสร้างทางรถไฟและสะพานข้ามแม่น้ำซาโว จากเคนยาไปอูกันดา ระหว่างเดือนมีนาคม-ธันวาคม  ค.ศ. 1898  โดยจักรวรรดิอังกฤษขณะที่ปกครองทวีปแอฟริกาในฐานะเจ้าอาณานิคม สิงโตที่ซาโว ได้คาบเอาคนงานก่อสร้างไปกินหลายต่อหลายครั้ง ทั้งกลางวันและกลางคืน ซึ่งผิดไปจากพฤติกรรมของสิงโตและสัตว์ป่าทั่วไป  ทำให้เกิดความหวาดกลัวและวุ่นวายไปทั่วไซส์งานก่อสร้าง บ้างก็เชื่อว่ามันคือ สิงโตปีศาจ ซึ่งนายทหารผู้คุมการก่อสร้าง คือ พันตรี จอห์น เฮนรี แพตเตอร์สัน ต้องหยุดการก่อสร้างและตามล่าสิงโตคู่นี้อย่างจริงจัง ตั้งแต่เดือนมีนาคมถึงเดือนธันวาคม ในที่สุดเขาก็สามารถสังหารสิงโตตัวแรกได้เมื่อวันที่ 9 ธันวาคม ค.ศ. 1898  และอีกสามสัปดาห์ต่อมาเขาก็ฆ่าสิงโตตัวที่สองได้ โดยสิงโตทั้งสองตัวมีขนาดใหญ่ถึง 3 เมตร (วัดจากจมูกถึงปลายหาง) นอกจากนี้จอห์นและคณะยังค้นพบถ้ำที่เป็นที่อยู่ของมันซึ่งได้พบซากของผู้ตกเป็นเหยื่อของสิงโตจำนวนมาก มีทั้งกระดูก เสื้อผ้าและเครื่องประดับ ซึ่งคาดว่ามีผู้ตกเป็นเหยื่อของสิงโตคู่นี้ประมาณ 135-140 คน

เรื่องราวนี้ ได้ถูกเล่าขานและได้แต่งเป็นบทประพันธ์แนวผจญภัยโดยตัวแพตเตอร์สันเอง ชื่อ *[[The Man-Eaters of Tsavo]]* เมื่อปี ค.ศ. 1907 และบทประพันธ์นี้ได้ถูกสร้างเป็นภาพยนตร์ฮอลลีวู้ดเมื่อปี ค.ศ. 1996 ชื่อ *[[มัจจุราชมืดโหดมฤตยู|The Ghost and the Darkness]]*  ในปัจจุบัน ซากของสิงโตคู่นี้ได้ถูกสตั๊ฟฟ์และเก็บแสดงไว้ที่พิพิธภัณฑ์ประวัติศาสตร์ธรรมชาติ ในชิคาโก สหรัฐ

## ดูเพิ่ม
**[[The Ghost and the Darkness]]*
*สัตว์กินคนแห่งซาโว

## อ้างอิง

หมวดหมู่:สิงโต
อิลิมิเนชั่น แชมเบอร์ (2011)

**อิลิมิเนชั่น แชมเบอร์ 2011** เป็นรายการเพย์-เพอร์-วิวมวยปล้ำอาชีพ ของ เวิลด์เรสต์ลิงเอ็นเตอร์เทนเมนต์ (WWE) ที่จะจัดก่อนศึกใหญ่ เรสเซิลเมเนีย ครั้งที่ 27 ในวันที่ 20 กุมภาพันธ์ ค.ศ. 2011 ณ Oracle Arena ในOakland, California ซึ่งจะมีแมทซ์สำคัญใน เพย์-เพอร์-วิว นี้คือ การปล้ำในกรงเหล็ก Elimination Chamber (16 ฟุต หนัก 10 ตัน) ซึ่งจะมีนักมวยปล้ำ 6 คน อยู่ในนั้น โดยเริ่มจาก 2 คน อีก 4 คนนั้นจะอยู่ในห้องโถงเล็ก เมื่อครบเวลา 5 นาทีก็จะออกมาจากกรงเรื่อย ๆ จนครบ โดยผู้ที่ชนะจะต้องกำจัด 5 คนในกรง โดยการจับกด หรือใช้ท่าซับมิสชั่น ยอมแพ้ ทีละคนจนเหลือเป็นสุดท้าย

## เบื้องหลัง
ในรอว์ได้มีการปล้ำแมทช์รอว์รัมเบิลเพื่อคัดเลือกหาผู้ที่จะไปชิงแชมป์ WWEในศึกนี้กับเดอะมิซ ผลปรากฏว่าเจอร์รี ลอว์เลอร์เป็นผู้ชนะและได้เป็นผู้ท้าชิงอันดับ 1 เพื่อที่จะไปชิงแชมป์ WWE กับมิซ และได้มีแมทช์กรงอิลิมิเนชั่น แชมเบอร์ เพื่อหาผู้ท้าชิงอันดับ 1 เพื่อที่จะไปชิงแชมป์ WWE ในเรสเซิลเมเนีย ครั้งที่ 27

## ผล

### การปล้ำ Elimination Chamber ของฝั่ง SmackDown

### การปล้ำ Elimination Chamber ของฝั่ง Raw

## ดูเพิ่ม
* อิลิมิเนชั่น แชมเบอร์
* รายชื่อรายการเพย์-เพอร์-วิวของดับเบิลยูดับเบิลยูอี

## อ้างอิง

## แหล่งข้อมูลอื่น
* Official Elimination Chamber website

หมวดหมู่:ดับเบิลยูดับเบิลยูอี อิลิมิเนชั่น แชมเบอร์
หมวดหมู่:มวยปล้ำอาชีพในปี พ.ศ. 2554
คลาร์กเดล

**คลาร์กเดล** (Clarkdale) อาจหมายถึง
* คลาร์กเดล (รัฐแอริโซนา) เมืองคลาร์กเดลในรัฐแอริโซนา สหรัฐอเมริกา
* คลาร์กเดล (ไมโครโพรเซสเซอร์) โพรเซสเซอร์ของบริษัทอินเทลสำหรับคอมพิวเตอร์เดสก์ท็อป
ดับเบิลยูดับเบิลยูอี อิลิมิเนชั่น แชมเบอร์

**อิลิมิเนชั่น แชมเบอร์** เป็นรายการมวยปล้ำแบบ เพย์-เพอร์-วิว (**PPV**) ของ WWE จัดขึ้นครั้งแรก เมื่อวันที่ 21 กุมภาพันธ์ ค.ศ. 2010 แทนรายการดับเบิลยูดับเบิลยูอี โนเวย์เอาท์

## วันที่และสถานที่ของอิลิมิเนชั่น แชมเบอร์

## ดูเพิ่ม
* รายชื่อรายการเพย์-เพอร์-วิวของดับเบิลยูดับเบิลยูอี

## อ้างอิง

## แหล่งข้อมูลอื่น
* Official Elimination Chamber website

หมวดหมู่: ดับเบิลยูดับเบิลยูอี อิลิมิเนชั่น แชมเบอร์
หมวดหมู่:รายการเพย์-เพอร์-วิวของดับเบิลยูดับเบิลยูอี
หมวดหมู่:รายการโทรทัศน์ที่เริ่มออกอากาศตั้งแต่ พ.ศ. 2553
โปลิศ โคตรแมน

**โปลิศ โคตรแมน** () เป็นภาพยนตร์แอคชั่นคอเมดี้สัญชาติอังกฤษที่ออกฉายในปี ค.ศ. 2007 โดยมีเรื่องราวเกี่ยวกับเจ้าหน้าที่ตำรวจสองคนที่พยายามจะแก้ไข้การตายอย่างลึกลับที่หมู่บ้านเล็กๆในอังกฤษ เขียนบทโดย ไซมอน เพ็กก์, นิก ฟรอสต์ และ เอ็ดการ์ ไรต์ และ แสดงนำโดย ไซมอน เพ็กก์ และ นิก ฟรอสต์ พวกเขาทั้งสามเคยทำงานด้วยมากันมาก่อนอย่างเรื่อง *[[w:Shaun of the Dead|รุ่งอรุณแห่งความวาย(ป่วง)]]* รวมทั้งละครโทรทัศน์ *[[w:Spaced|Spaced]]* 

## นักแสดง

## อ้างอิง

หมวดหมู่:ภาพยนตร์อังกฤษ
หมวดหมู่:ภาพยนตร์ที่ออกฉายในปี พ.ศ. 2550
หมวดหมู่:ภาพยนตร์ฝรั่งเศส
ดับเบิลยูดับเบิลยูอี ดีวาส์ แชมเปี้ยนชิพ

**ดับเบิลยูดับเบิลยูอี ดีวาส์ แชมเปี้ยนชิพ** (WWE Divas Championship) หรือ **แชมป์ดีวาส์** เป็นตำแหน่งแชมป์หญิงของ WWE ก่อตั้งขึ้นเมื่อวันที่ 20 กรกฎาคม ค.ศ. 2008 ถึง 3 เมษายน ค.ศ. 2016

## สถิติในการครองแชมป์ดีวาส์
[right|thumb|upright|[มิเชล แมคคูล เป็นแชมป์ดีวาส์ คนแรก]]

## อ้างอิง
* 
*                                                 
  
## แหล่งข้อมูลอื่น
* Official WWE Divas Title History

หมวดหมู่:เข็มขัดของดับเบิลยูดับเบิลยูอี
หมวดหมู่:แชมเปี้ยนชิพของมวยปล้ำประเภทหญิง
อินเทล คอร์ 2

**คอร์ 2** (Core 2 - /คอร์ทู/) เป็นแบรนด์ของทางอินเทลสำหรับไมโครโพรเซสเซอร์ x86 และ x86-64 ที่ทำงานบนสถาปัตยกรรมไมโครคอร์ ที่มีการทำงาน 1, 2 หรือ 4 คอร์ร่วมกัน สถาปัตยกรรมคอร์นั้นได้ลดอัตรานาฬิกาและลดการใช้พลังงานลงโดยเพิ่มประสิทธิภาพมากขึ้นซึ่งแตกต่างจากสถาปัตยกรรมเน็ตเบิร์สต์รุ่นก่อนหน้าที่ใช้กับเพนเทียม 4 และ เพนเทียม D

การตลาดของทางผลิตภัณฑ์คอร์ 2 นั้น อินเทลได้วางเป็นผลิตภัณฑ์ในราคากลางถึงบน โดยได้ลดชั้นของซีพียูภายใต้ชื่อเพนเทียมไปเป็นผลิตภัณฑ์สำหรับตลาดราคาปานกลางแทนที่ (เพนเทียมดูอัล-คอร์) โดยต่อมาทางอินเทลได้ถอนแบรนด์ของคอร์ 2 ออกและใช้ อินเทล คอร์ แทนที่สำหรับตลาดราคากลางถึงบน ภายใต้ชื่อ คอร์ i3, คอร์ i5 และ คอร์ i7 โดยใช้สถาปัตยกรรมใหม่คือเนเฮเลม

## รุ่น
อินเทล คอร์ 2 จะมีอยู่ 4 รุ่นหลักได้แก่
* อินเทล คอร์ 2 โซโล (Core 2 Solo) จะมีเฉพาะโน้ตบุ๊ก
* อินเทล คอร์ 2 ดูโอ (Core 2 Duo)
* อินเทล คอร์ 2 ควอด (Core 2 Quad)
* อินเทล คอร์ 2 เอ็กซ์ทรีม (Core 2 Extreme)

## การเปรียบเทียบ Core 2 Duo กับ Dual-core
เพนเทียมดูอัล-คอร์ (Pentium Dual-Core) มักจะถูกเรียกสับสนกับ คอร์ 2 ดูโอ โดยมีลักษณะต่างกันอย่างชัดเจนคือ ดูอัล-คอร์ เป็นซีพียูของอินเทลตัวแรกที่มีการทำงาน 2 คอร์ โดยมีชิป 2 ตัวในหนึ่งแพกเกจ โดยออกแบบมาเพื่อแก้ปัญหาความร้อนสูงเกินไปของเพนเทียม D ในขณะที่คอร์ 2 ดูโอ เป็นโพรเซสเซอร์รุ่นถัดมาของทางอินเทล โดยใช้สถาปัตยกรรมตัวใหม่ที่ชื่อ "คอร์"

## ดูเพิ่ม
* อินเทล คอร์ 

## อ้างอิง

หมวดหมู่:อินเทล
หมวดหมู่:ไมโครโพรเซสเซอร์
สิงโตบาร์บารี

**สิงโตบาร์บารี** มีอีกชื่อว่า **สิงโตแอฟริกาเหนือ**, **สิงโตเบอร์เบอร์**, **สิงโตแอตลาส** และ **สิงโตอียิปต์** เป็นประชากร *[[Panthera leo leo]]* ที่สูญพันธุ์ในป่า อาศัยอยู่ในภูเขาและทะเลทรายแถบชายฝั่งบาร์บารีของแอฟริกาเหนือ จากโมร็อกโกถึงอียิปต์ จากการทบทวนบันทึกการล่าสัตว์และการสังเกตอย่างครอบคลุมเปิดเผยว่ามีกลุ่มสิงโตขนาดเล็กอาจอยู่รอดในแอลจีเรียจนกระทั่งต้นคริสต์ทศวรรษ 1960 และในโมร็อกโกจนถึงกลางคริสต์ทศวรรษ 1960 ปัจจุบัน สิงโตชนิดนี้สูญพันธุ์จากภูมิภาคนี้แล้ว สิงโตบาร์บารีเคยถือเป็นชนิดย่อยต่างหากจนถึง ค.ศ. 2017

## ลักษณะ

สิงโตบาร์บารีเป็นสิงโตที่มีขนาดใหญ่ มีจุดเด่นคือ ตัวผู้มีแผงขนคอที่มีสีดำมากกว่าสิงโตสายพันธุ์อื่น ๆ และมีน้ำหนักตัวมากที่สุดในบรรดาสิงโตด้วยกัน โดยเพศผู้มีน้ำหนักตัว 180 - 275 กิโลกรัม เพศเมียมีน้ำหนักตัว 110 - 170 กิโลกรัม อย่างไรก็ตามมีผู้เชี่ยวชาญบางท่านกล่าวว่าการคาดคะเนน้ำหนักดูเกินความจริงไปมาก เดิมสิงโตชนิดย่อยนี้พบแพร่กระจายตามแนวเทือกเขาแอตลาสในแอฟริกาเหนือ ไปจนถึงภูมิภาคตะวันออกกลางในทวีปเอเชีย 

## ประวัติ
ในอดีตได้มีการจับสิงโตชนิดนี้เป็นจำนวนมากเพื่อใช้ในการต่อสู้ในยุคโรมัน

สิงโตบาร์บารีในธรรมชาติตัวสุดท้ายถูกล่าเมื่อปี ค.ศ. 1922 ในบริเวณเทือกเขาแอตลาส ในช่วงคริสต์ศตวรรษที่ 19 และต้นคริสต์ศตวรรษที่  20 ได้มีการเลี้ยงสิงโตสายพันธุ์นี้อยู่โรงแรม หรือคณะละครสัตว์หลายแห่งในทวีปยุโรป  ในช่วงยุคกลางมีการเลี้ยงสิงโตบาร์บารีในบริเวณหอคอยลอนดอน ในปี ค.ศ. 1835 ได้มีการย้ายสิงโตออกจากหอคอยลอนดอนไปยังสวนสัตว์ลอนดอน โดยสิงโตบาร์บารีตัวที่มีชื่อเสียงที่สุด ชื่อ สุลต่าน ซึ่งอาศัยอยู่ในสวนสัตว์ลอนดอนในปี ค.ศ. 1896

ปัจจุบัน สิงโตกลุ่มที่คาดว่าน่าจะสืบเชื้อสายมาจากสิงโตบาร์บารีมากที่สุดคือกลุ่มของสิงโตที่สวนสัตว์ในโมร็อคโค แอฟริกาเหนือ ซึ่งระบุว่าได้มาจากเทือกเขาแอตลาส และมีการทำประวัติไว้ทุกตัว ตลอดระยะเวลาหลายปี แต่จากผลตรวจดีเอ็นเอ โดย ดร.โนะบุยุกิ ยะมะกุชิ แห่งมหาวิทยาลัยออกซฟอร์ด ซึ่งนำตัวอย่างซากของสิงโตที่คาดว่าจะเป็นสิงโตบาร์บารีจากหลายพิพิธภัณฑ์มาตรวจสอบ เทียบกับสิงโตที่คาดว่าจะเป็นสิงโตบาร์บารี ในสวนสัตว์หลายแห่งในทวีปยุโรป รวมทั้งสิงโตในสวนสัตว์โมรอคโคบางตัว พบว่าไม่ได้มีสิงโตตัวใดเป็น สิงโตบาร์บารี อย่างไรก็ตามการศึกษาครั้งนี้ไม่ได้ศึกษาถึงกลุ่มประชากรของสิงโตที่มีที่มาจากหอคอยลอนดอนในสวนสัตว์ลอนดอน

ในปี ค.ศ. 2008 มีการศึกษาพบว่าสิงโตในโมร็อคโค มี mitochondrial haplotypes (H5 และ H6) เหมือนกับสิงโตในแอฟริกากลาง และยังพบว่า mitochondrial haplotypes (H7 และ H8) พบได้ในสิงโตอินเดีย อาจกล่าวได้ว่าสิงโตเริ่มแพร่กระจายจากแอฟริกาตะวันออกสู่พื้นที่อื่น ๆ และเข้าสู่ทวีปเอเชียในภายหลัง

## อ้างอิง

หมวดหมู่:สิงโต
หมวดหมู่:สัตว์เลี้ยงลูกด้วยน้ำนมที่สูญพันธุ์ไปแล้วในทวีปแอฟริกา
แร็กกา

**ดนตรีแร็กกามัฟฟิน** () หรือย่อว่า **แร็กกา** () เป็นแนวเพลงย่อยของแดนซ์ฮอลหรือเร็กเก ที่ประกอบด้วยเครื่องดนตรีหลักอย่าง ดนตรีอิเล็กทรอนิกส์ และเช่นเดียวกับดนตรีฮิปฮอป คือมักใช้แซมพลิงแร็กกา ในปัจจุบันมักมีความหมายเดียวกับแดนซ์ฮอล เร้กเก้ ที่ดีเจจะทำหน้าที่พูดคุย มากกว่าการเลือกเพลง ถูแผ่น หรือร้องในต้นเพลงริดดิ

หมวดหมู่:แนวเพลงเร็กเก
มาไซก์

**มาไซก์** () เป็นเมืองและเทศบาลที่ตั้งอยู่ในมณฑลลิมเบิร์กของประเทศเบลเยียม มีประชากรประมาณ 25,000 คน โดย 3,000 คนนั้นไม่ใช่ชาวเบลเยียม และเป็นเมืองที่ตั้งอยู่ริมแม่น้ำเมิซ ซึ่งติดต่อกับประเทศเนเธอร์แลนด์ที่ชายแดนทางตะวันออกเฉียงเหนือของจังหวัด และมาไซก์ยังเป็นสถานที่กำเนิดของยัน ฟัน ไอก์ และฮือเบิร์ต ฟัน ไอก์ จิตรกรชาวเบลเยียมอีกด้วย

## เมืองคู่แฝด
มาไซก์เป็นเมืองคู่แฝดกับอีก 2 เมือง ได้แก่
* : เวคแบร์ค
* : แอ็คท์-ซึสเตอเริน ซึ่งอยู่ตรงข้ามกับแม่น้ำเมิซ

## แหล่งข้อมูลอื่น

* เว็บไซต์อย่างเป็นทางการของมาไซก์ 

หมวดหมู่:เมืองในจังหวัดลิมบืร์ค (ประเทศเบลเยียม)
หอเกียรติยศดับเบิลยูดับเบิลยูอี

**หอเกียรติยศดับเบิลยูดับเบิลยูอี** เป็นหอเกียรติยศสำหรับนักมวยปล้ำอาชีพของ WWE ซึ่งถูกจัดครั้งแรกในปี ค.ศ. 1993 - ค.ศ. 1996 และได้จัดขึ้นใหม่ในปี ค.ศ. 2004 จนถึงปัจจุบัน เป็นรายการพิเศษของ WWE และเพื่อเป็นการมอบรางวัลแก่ตำนานนักมวยปล้ำอาชีพหรือตำนานนักมวยปล้ำแทกทีม ทุก 1 ปี จะมีการมอบรางวัล 1 ครั้ง

## รายชื่อ
### 1993

### 1994

### 1995

### 1996

### 2004


### 2005

### 2006

### 2007

### 2008

### 2009

### 2010

### 2011

### 2012

### 2013

### 2014

### 2015

### 2016

### 2017

### 2018

### 2019

### 2020

### 2021

### 2022

### 2023

### 2024

### 2025

## ผู้ได้รับเข้าพิเศษ
thumb|รางวัลวอร์ริเออร์อะวอร์ด
### เซเลบรับเชิญ
"เซเลบรับเชิญ" (celebrity wing) ของ Hall of Fame ได้ทุ่มเทให้กับคนดังที่ได้รับการจดจำในการมีบทบาทและ / หรือมีความสัมพันธ์ที่ยาวนานกับ WWE

### วอร์ริเออร์อะวอร์ด
ในปี 2015 ได้มีการจัดรางวัลวอร์ริเออร์อะวอร์ด หรือรางวัลนักสู้ เพื่อเป็นเกียรติแก่ ดิ อัลติเมท วอร์ริเออร์ รางวัลนี้จะมอบให้กับผู้ที่ได้ "แสดงความแข็งแรงมั่นและความเพียรและผู้ที่ใช้ชีวิตด้วยความกล้าหาญและความเมตตาที่มีจิตวิญญาณไม่ย่อท้อของ ดิ อัลติเมท วอร์ริเออร์" ผู้รับรางวัลนี้ได้รับการพิจารณาโดย WWE ในฐานะผู้ที่ได้เข้าสู่หอเกียรติยศดับเบิลยูดับเบิลยูอี

### เลกาซี
ในปี 2016 ได้เพิ่มตำแหน่งมรดกหอเกียรติยศดับเบิลยูดับเบิลยูอี (เลกาซีฮอลออฟเฟม) เพื่อเป็นเกียรติแก่ผู้บุกเบิกอาชีพด้านมวยปล้ำซึ่งครอบคลุมไปถึงต้นศตวรรษที่ 20 ผู้ได้รับตำแหน่งทั้งหมดจะต้องเสียชีวิตไปแล้วและจะได้มีวิดีโอแนะนำในแพคเกจวิดีโอของพิธีในปีนั้น ๆ

### อิมมอทอลโมเมนต์
ระหว่างรายการ SmackDown ตอนวันที่ 28 มีนาคม 2025 ทาง WWE ได้เปิดตัวหมวดหมู่ใหม่ในหอเกียรติยศชื่อว่า “Immortal Moment” เพื่อยกย่องแมตช์ประวัติศาสตร์ที่ทรงอิทธิพลและมีความสำคัญต่อวงการมวยปล้ำ
การถูกบรรจุเข้าหอเกียรติยศครั้งแรกในหมวดนี้คือแมตช์ระหว่าง Bret "The Hitman" Hart พบกับ "Stone Cold" Steve Austin ในแมตช์ No Disqualification Submission Match ที่มี Ken Shamrock เป็นกรรมการพิเศษจากรายการ WrestleMania 13
การบรรจุครั้งนี้ทำให้ Hart กลายเป็นบุคคลแรกที่ได้เข้าหอเกียรติยศถึง 3 ครั้ง และทำให้ Austin กลายเป็นผู้ที่ได้เข้าหอเกียรติยศ 2 ครั้ง

## วันที่และสถานที่จัดพิธี
right|200px|thumb|งานพิธีหอเกียรติยศ WWE ปี 2009

## ดูเพิ่ม
*ดับเบิลยูดับเบิลยูอี
*หอเกียรติยศดับเบิลยูซีดับเบิลยู
*หอเกียรติยศทีเอ็นเอ

## อ้างอิง




## แหล่งข้อมูลอื่น
*The WWE Hall of Fame

หมวดหมู่:เวิลด์เรสต์ลิงเอ็นเตอร์เทนเมนต์
หมวดหมู่:หอเกียรติยศดับเบิลยูดับเบิลยูอี
หมวดหมู่:หอเกียรติยศมวยปล้ำอาชีพ
รายชื่อคณะกายภาพบำบัดในประเทศไทย

รายชื่อสถาบันอุดมศึกษาในประเทศไทย เป็นวิชาชีพทางด้านวิทยาศาสตร์สุขภาพที่เกี่ยวข้องกับการป้องกัน รักษา และจัดการเกี่ยวกับการเคลื่อนไหวที่ผิดปรกติที่เกิดขึ้นจากสภาพและภาวะของโรคที่เกิดขึ้นในทุกช่วงของชีวิต และต้องได้รับการรับรองหลักสูตรจากสภากายภาพบำบัด ถึงจะมีสิทธิ์เข้าสอบใบประกอบวิชาชีพกายบำบัด โดยสถาบันที่เปิดสอนปริญญากายภาพบำบัดมีรายชื่อดังต่อไปนี้ 

## รายชื่อคณะกายภาพบำบัดในประเทศไทย
* **หมายเหตุ** จัดเรียงตามปีก่อตั้ง

## อ้างอิง

## ดูเพิ่ม
* คณะวิชา

หมวดหมู่:คณะกายภาพบำบัดในประเทศไทย
กายภาพบำบัด
กายภาพบำบัด
แซนดีบริดจ์

**แซนดีบริดจ์** (Sandy Bridge) เป็นชื่อรหัสของซีพียูหรือหน่วยประมวลผลหลักของคอมพิวเตอร์ ของบริษัทอินเทล เป็นซีพียูที่พัฒนาต่อจากซีพียูรหัสเนเฮเลม เริ่มพัฒนาเมื่อ พ.ศ. 2548  ณ ศูนย์วิจัยอินเทลในประเทศอิสราเอล โดยใช้สถาปัตยกรรม 32 นาโนเมตร ก่อนหน้านี้ชื่อรัหสของซีพียูตัวนี้คือ "เกเชอร์" (Gesher) ที่มีความหมายว่าสะพานในภาษาฮิบรูแต่ได้ถูกยกเลิกไปเมื่อวันที่ 17 เมษายน 2550

แซนดีบริดจ์วางแผนเปิดตัวต้นปี 2554 ในงาน Consumer Electronics Show

## ประเภทของแซนดีบริดจ์
สถาปัตยกรรมต่าง ๆ ของแซนดีบริดจ์ แบ่งตามประเภทการใช้ ได้ดังนี้

## การพัฒนาต่อ
thumb|center|800px|การพัฒนาของอินเทล
การพัฒนาต่อจากแซนดีบริดจ์ เป็นการลดขนาดการสร้างลงเป็นระดับ 22 นาโนเมตร โดยจะมีการใช้ชื่อรุ่นต่อไปว่า ไอวีบริดจ์ (Ivy Bridge) ถือเป็นสถาปัตยกรรมแบบเดียวกันแต่ลดขนาดลงไปอีกระดับหนึ่ง สำหรับซีพียูที่ใช้สถาปัตยกรรมที่พัฒนาต่อจากนี้ จะใช้ชื่อว่า แฮสเวลล์

## อ้างอิง

หมวดหมู่:อินเทล
หมวดหมู่:ไมโครโพรเซสเซอร์
สิงโตแหลมกู๊ดโฮป

**สิงโตแหลมกู๊ดโฮป** () เป็นประชากรของสิงโต ที่พบในจังหวัดนาตาลและเคปของแอฟริกาใต้ซึ่งสูญพันธุ์ไปในช่วงกลางศตวรรษที่ 19 ตัวอย่างต้นแบบมีต้นกำเนิดที่แหลมกู๊ดโฮปและอธิบายไว้ในปี 1842ในอดีต สิงโตแหลมกู๊ดโฮปถือเป็นชนิดย่อยที่แยกกันของสิงโต *[[สิงโตแอฟริกาใต้|Panthera leo melanochaita]]* อย่างไรก็ตามการวิเคราะห์สายวิวัฒนาการแสดงให้เห็นว่าประชากรสิงโตในแอฟริกาตอนใต้และแอฟริกาตะวันออกมีความเกี่ยวข้องกันอย่างใกล้ชิด ในปี 2017 ชนิดย่อยPanthera leo melanochaitaถูก recircumscribed เพื่อรวมประชากรสิงโตทั้งหมดในแอฟริกาใต้และตะวันออก

## ลักษณะ
มีลักษณะที่เด่นคือ มีขนแผงคอสีดำซึ่งบางตัวอาจยาวถึงกลางหลังและมีปลายเป็นสีน้ำตาลอ่อนทั่วใบหน้า จัดเป็นสิงโตขนาดใหญ่ชนิดหนึ่ง ตัวผู้เมื่อขนาดโตเต็มที่ยาวได้ประมาณ 2.74-3.35 เมตร น้ำหนักประมาณ 90-100 กิโลกรัม ขณะที่ตัวเมียยาวได้ประมาณ 2.13-2.74 เมตร และมีน้ำหนักประมาณ 65-80 กิโลกรัม

สิงโตแหลมกู๊ดโฮป ตัวสุดท้ายในธรรมชาติได้ถูกสังหารด้วยฝีมือมนุษย์เมื่อปี ค.ศ. 1858 และตัวสุดท้ายได้ตายลงเมื่อปี ค.ศ. 1860 สถานภาพในปัจจุบัน ได้ถูกจัดให้อยู่ในบัญชีหมายเลข 2 (Appendix II) ของไซเตส

แต่ในปลายปี ค.ศ. 2000 ได้มีลูกสิงโต 2 ตัวที่เชื่อว่าสืบสายพันธุ์มาจากสิงโตแหลมกู๊ดโฮปนี้ มาจากสวนสัตว์ในไซบีเรียที่มีอุณหภูมิต่ำถึง -40 องศาเซลเซียส ได้ถูกส่งไปยังแอฟริกาใต้เพื่อทำการอนุรักษ์ต่อไป

## อ้างอิง

## แหล่งข้อมูลอื่น
*''Panthera leo melanochaitus'' 

หมวดหมู่:สิงโต
หมวดหมู่:สิ่งมีชีวิตที่สูญพันธุ์ไปแล้ว
หมวดหมู่:สัตว์เลี้ยงลูกด้วยน้ำนมที่สูญพันธุ์ไปแล้ว
หนูบ้าน

**หนูบ้าน**, **หนูนอร์เวย์**, **หนูสีน้ำตาล** หรือ **หนูท่อ** () เป็นหนูชนิดที่พบเห็นได้บ่อยที่สุด เพราะเป็นหนูชนิดที่กระจายพันธุ์ไปอยู่ทั่วโลก พบได้ทุกสภาพแวดล้อม รวมถึงบ้านเรือนที่อาศัยของมนุษย์

สันนิษฐานว่าหนูบ้านกระจายพันธุ์มาจากประเทศนอร์เวย์ในภูมิภาคสแกนดิเนเวียที่เป็นแหล่งกำเนิดดั้งเดิม ไปทั่วทุกมุมโลกจากการติดไปกับเรือขนส่งสินค้าในยุควิคตอเรีย ซึ่งมันสามารถปรับตัวให้เข้ากับสภาพแวดล้อมทุกรูปแบบได้เป็นอย่างดี อีกทั้งยังมีอัตราการสืบพันธุ์ที่สูงและทักษะในการเอาตัวรอดที่เยี่ยมอีกด้วย

หนูบ้านจัดได้ว่าเป็นหนูชนิดที่มีขนาดใหญ่ที่สุดในสกุล *[[Rattus]]* มีน้ำหนักโดยเฉลี่ยเมื่อโตเต็มที่ประมาณ 300-350 กรัม (ในบางตัวอาจหนักได้ถึง 400 กรัม) ขนาดลำตัวและหัวยาวประมาณ 180-250 มิลลิเมตร หางยาวประมาณ 150-220 มิลลิเมตร เท้าหลังยาวประมาณ 35-40 มิลลิเมตร หูยาวประมาณ 17-23 มิลลิเมตร ลักษณะขนหยาบมีสีน้ำตาลปนเทา ท้องสีเทา ส่วนจมูกทู่ ใบหูเล็ก ตาเล็ก หางสั้นมี 2 สี ด้านบนสีดำ ด้านล่างสีจาง มีเกล็ดหยาบ ๆ ที่หาง และด้านบนของเท้าหลังมีสีขาว มีเต้านมรวม 6 คู่ อยู่ที่อก 3 คู่ ท้อง 3 คู่ ถ้าอยู่ในชุมชนของมนุษย์ มักอยู่ตามรูท่อระบายน้ำ  ใต้ถุนตึกหรือบ้านเรือน บริเวณลำคลอง กองขยะหรือตลาดสด

สามารถผสมพันธุ์และออกลูกได้ตลอดทั้งปี โดยออกลูกปีละ 4-7 ครอก ลูกหนึ่งครอกมีจำนวน 8–12 ตัว เริ่มเข้าสู่วัยเจริญพันธุ์เมื่ออายุได้ 3-5 เดือน เมื่อผสมแล้วจะตั้งท้องเพียง 21-22 วัน  เป็นสัตว์ที่กินอาหารได้แทบทุกอย่างและกินไม่เลือก รวมถึงมีพฤติกรรมกินซากพวกเดียวกันเองด้วย แม้จะไม่พบบ่อยมากนัก   มีอายุขัยโดยเฉลี่ยประมาณ  2 ปี ให้ลูกได้ตลอดทั้งชีวิต 6-10 ครอก

จัดเป็นสัตว์ที่สร้างความรำคาญและเป็นพาหะนำโรคระบาดร้ายแรงที่ทำให้ถึงชีวิตมาสู่มนุษย์ได้อย่างมากที่สุดชนิดหนึ่ง เช่น กาฬโรค ที่เคยระบาดอย่างรุนแรงมาแล้วในทวีปยุโรปในยุคกลาง ที่เรียกว่า ความตายสีดำ (Black Death) และโรคอื่น ๆ อีก เช่น โรคฉี่หนู หรือ เลปโตสไปโรซิส

## อ้างอิง

## แหล่งข้อมูลอื่น

หมวดหมู่:ชนิดพันธุ์ต่างถิ่น
หมวดหมู่:วงศ์ย่อยหนู

หมวดหมู่:สัตว์รังควาน
พรรคสังคมนิยมบาสก์

thumb|200px
**พรรคสังคมนิยมบาสก์** (; ) ชื่อย่อ PSE-EE (PSOE) เป็นพรรคการเมืองท้องถอ่นในแคว้นบาสก์ ซึ่งเป็นพรรคลูกของพรรคแรงงานสังคมนิยมสเปน (PSOE) ก่อต้งในปี ค.ศ. 1993 หลังจากการรวมตัวกันของพรรรคสังคมนิยมบาสก์กับพรรคชาตินินม Euskadiko Ezkerra (EE) ปัจจุบันเป็นพรรคที่ปกครองแคว้นบาสก์ด้วยความตกลงกับพรรประชาชน

หมวดหมู่:พรรคการเมือง
สเปน
หมวดหมู่:สังคมนิยม
จังหวัดบิซกายา

**บิซกายา** ( ;  ) เป็นจังหวัดทางตอนเหนือของประเทศสเปน อยู่ในแคว้นประเทศบาสก์ เมืองหลักของจังหวัดคือบิลบาโอ ในคริสต์ศตวรรษที่ 19 จนถึงกลางคริสต์ศตวรรษที่ 20 จังหวัดบิซกายาเคยเป็นแหล่งอุตสาหกรรมที่สำคัญของสเปน

## อ้างอิง

บิซกายา
ประวัติศาสตร์มอริเตเนีย

**ประวัติศาสตร์มอริเตเนีย** เริ่มต้นตั้งแต่คริสต์ศตวรรษที่ 3 โดยมีอาณาจักรที่มีชื่อว่า  **"[[ราชอาณาจักรมอเรเตเนีย]]"** ของ ชาวเบอร์เบอร์ (Berber) ในยุคเก่า

## ยุคก่อนอาณานิคม

## ยุคอาณานิคมของฝรั่งเศส

## ยุคสงครามสะฮารา

## ประวัติศาสตร์มอริเตเนีย (พ.ศ. 2521–2534)

ใน พ.ศ. 2521 มีรัฐประหารที่ไม่นองเลือดและประธานาธิบดีต้องลี้ภัยไปในประเทศฝรั่งเศส

## ประวัติศาสตร์มอริเตเนีย (พ.ศ. 2534–ปัจจุบัน)

## ดูเพิ่ม
*Newton, Alex, *History of West Africa* (1988)
(อเล็กซ์ นิวตัน, *ประวัติศาสตร์ของแอฟริกาตะวันตก* (ปี พ.ศ. 2531) (แปลภาษาไทย)

## แหล่งข้อมูลอื่น
*Background Note: Mauritania - ประวัติศาสตร์ความเป็นมาจากกระทรวงการต่างประเทศสหรัฐอเมริกา
*History of Mauritania
ฮูต (อีพี)

**ฮูต** (; ; เขียนกำกับว่า ***009***) เป็นมินิอัลบั้มลำดับที่ 3 ของเกิร์ลกรุปจากเกาหลีใต้เกิลส์เจเนอเรชัน อัลบั้มนี้ประกอบด้วยเพลงทั้งหมด 5 เพลง วางจำหน่ายเมื่อวันที่ 27 ตุลาคม ค.ศ 2010 โดยเอสเอ็มเอ็นเตอร์เทนเมนต์

อัลบั้มนี้ถูกจัดอันดับโดยแกออนอัลบั้มชาร์ต เป็นอัลบั้มขายดีอันดับสามของปี 2010 ในเกาหลีใต้ โดยมียอดขาย 163,066 ฉบับ

## ประวัติ
เอสเอ็มเอ็นเตอร์เทนเมนต์ได้โพสต์ตัวอย่างคลิปเสียงและโปสเตอร์ 3 รูปแบบ ในวันที่ 19 ตุลาคม ค.ศ. 2010 บนเว็บไซต์อย่างเป็นทางการของเกิลส์เจเนอเรชัน โดยรูปแบบการแต่งกายเป็นลักษณะยุคคริสต์ทศวรรษที่ 1970 และคาวเกิลส์ตะวันตก ตัวอย่างมิวสิกวิดีโอได้เผยแพร่บนยูทูบและบนเว็บไซต์อย่างเป็นทางการของเกิลส์เจเนอเรชัน ในวันที่ 24 ตุลาคม ค.ศ. 2010 เวลา 12.00 น. ตามเวลาท้องถิ่น

มินิอัลบั้มชุดนี้ ได้เกิดจากความพยายามของโปรดิวเซอร์และนักแต่งเพลง เช่น Wheesung, Jinu (Hitchhiker), เคนซี, and former Roommate and Nadia member Hwang Hyun. อีกทั้ง สมาชิกวงเกิลส์เจเนอเรชัน ยูริ ก็ได้เขียนเนื้อร้องเพลง "Mistake" ด้วย

1 วันก่อนการจำหน่ายอย่างเป็นทางการของ ฮูต ก็มีรายงานกว่า มียอดสั่งซื้อล่วงหน้ามากกว่า 150,000 แผ่น หลังจากนั้น เกิลส์เจเนอเรชันก็ได้เริ่มต้นกิจกรรมโดยการขึ้นเวทีที่ เคบีเอส มิวสิกแบงก์ ในวันที่ 29 ตุลาคม หลังจากการจำหน่ายอีพีในวันที่ 27 ตุลาคม

มินิอัลบั้มชุดนี้ ก็ได้รับการตอบรับเป็นอย่างดีเช่นเดียวกับ โอ! และได้วางจำหน่ายทั่วโลกทาง iTunes Store โดยเริ่มจากการเปิดตัวกล่องข้อมูลของฮูต จากมิวสิกวิดีโออย่างเป็นทางการ ผ่านทางยูทูบ

*ฮูต* ได้วางจำหน่ายที่ประเทศจีนในวันที่ 17 ธันวาคม และที่ประเทศญี่ปุ่นในวันที่ 22 ธันวาคม ซึ่งเป็นการวางจำหน่ายครั้งแรกที่เอสเอ็มเอ็นเตอร์เทนเมนต์จัดการเอง โดยไม่แบ่งไปยังค่ายเพลงอิสระขนาดใหญ่อื่น ๆ โดยเฉพาะอย่างยิ่งเอเว็กซ์เอเชีย ในหลายประเทศทั่วเอเชีย

## เพลง
แทร็กแรก "ฮูต" เพลงประชาสัมพันธ์หลัก เป็นเพลงแดนซ์ป็อป ที่มีเนื้อหาเกี่ยวกับหญิงสาวที่เตือนให้แฟนหนุ่มไม่ละสายตาไปจากเธอ

แทร็กที่สอง "มิสเทก" เพลงแนว บัลลาด R&B ที่ ยูริ เป็นคนแต่งเนื้อร้อง เป็นเพลงเกี่ยวกับหญิงสาวที่ไม่สามารถ move on จากความสัมพันธ์กับชายหนุ่มผู้ที่บอกให้เธอรอ แต่ในตอนสุดท้าย เขาก็ได้พบกับคนอื่นไปเสียแล้ว และเธอก็ตำหนิตัวเองอยู่เสมอที่ไม่พยายามรักษาความรักระหว่างเขาทั้งสอง

แทร็กที่สาม "มายเบสต์เฟรนด์" เป็นเพลงอาร์แอนด์บีร่วมสมัย ที่ Wheesung เป็นคนแต่งเนื้อร้อง ซึ่งเกี่ยวกับมิตรภาพของสมาชิกวงเกิลส์เจเนอเรชัน

แทร็กที่สี่ "เวกอัพ" เป็นเพลงอิเล็กโทรป็อป ที่ประกอบไปด้วยเสียงบีตดาร์กซินธ์ จังหวะปานกลางหลายจังหวะปนกัน

แทร็กที่ห้า "สโนวีวิช" เป็นเพลงแดนซ์ป็อปสดใส

## รายชื่อเพลง
เครดิตดัดแปลงจากเนเวอร์

## ชาร์ต

### ชาร์ตประจำสัปดาห์

### ชาร์ตสิ้นปี

## การรับรอง

## ประวัติการวางจำหน่าย

## อ้างอิง

หมวดหมู่:อัลบั้มเพลงของเกิลส์เจเนอเรชัน
หมวดหมู่:อัลบั้มเพลงในปี พ.ศ. 2553
หมวดหมู่:อัลบั้มเพลงภาษาเกาหลี
หมวดหมู่:อัลบั้มเพลงแนวป็อป
หมวดหมู่:อีพีของค่ายเอสเอ็มเอนเตอร์เทนเมนต์
จังหวัดกิปุซโกอา

**กิปุซโกอา** (; ) เป็นจังหวัดทางเหนือของประเทศสเปน อยู่ในแคว้นประเทศบาสก์ และมีเมืองหลักคือซานเซบัสเตียน

กิปุซโกอา
อ้น

**อ้น** หรือ **หนูอ้น** เป็นสัตว์ฟันแทะจำพวกหนึ่ง ที่อยู่ในเผ่า Rhizomyini ในวงศ์ย่อย Rhizomyinae ในวงศ์ Spalacidae มีรูปร่างคล้ายหนูขนาดใหญ่ มีรูปร่างโดยรวม คือ มีลำตัวกลม อ้วน ป้อม ขนสีน้ำตาล ตาและหูเล็กมาก ขาและหางสั้นไม่มีขน อาศัยอยู่ใต้ดินหรือโพรงไม้ฟันแทะคู่หน้ามีขนาดใหญ่เห็นได้ชัด 

มีทั้งหมด 4 ชนิด ใน 2 สกุล ที่พบในทวีปเอเชีย แถบภูมิภาคเอเชียใต้, เอเชียตะวันออกเฉียงใต้และประเทศจีนตอนใต้  ได้แก่

*สกุล *[[Rhizomys]]* 
** อ้นใหญ่ (*R. sumatrensis*) เป็นชนิดที่ใหญ่ที่สุด โดยวัดความยาวจากหัวจนถึงปลายหางได้ 48 เซนติเมตร
**อ้นกลาง (*R. pruinosus*) เป็นชนิดที่มีขนาดรองลงมา
**อ้นเมืองจีน (*R.  sinensis*) เป็นชนิดที่พบได้ในประเทศจีนตอนใต้

*สกุล *[[Cannomys]]*
**อ้นเล็ก (*C. badius*) เป็นชนิดที่เล็กที่สุด  มีความยาววัดจากปลายจมูกจนถึงหางประมาณ 15-26.5 เซนติเมตร

โดยอ้นทั้งหมด จะขุดรูอาศัยอยู่ในป่า โดยเฉพาะป่าไผ่ เพราะกินไผ่และหน่อไม้เป็นอาหารหลัก ส่วนอาหารอื่น ๆ ได้แก่ ผลไม้ประเภทต่าง ๆ ที่หล่นตามพื้น ภายในรูมีทางยาวมากและแบ่งเป็นห้องได้หลายห้อง ใช้สำหรับเลี้ยงดูลูกอ่อนและเก็บอาหาร แต่จะขึ้นมาหากินบนพื้นดิน โดยปกติแล้วอ้นจะไม่กินน้ำโดยตรง แต่จะกินน้ำโดยผ่านจากการกัดแทะจากไม้ประเภทต่าง ๆ ที่กินเข้าไป อ้นจะผสมพันธุ์ในฤดูฝน ออกลูกครั้งละ 1-8 ตัว ซึ่งอ้นในภาษาเหนือมักถูกเรียกว่า "ตุ่น" ซึ่งเป็นสัตว์ที่มีลักษณะและพฤติกรรมคล้ายคลึงกัน แต่เป็นสัตว์ที่อยู่คนละอันดับกัน ซึ่งตามกฏกระทรวง พ.ศ.2546 อ้น ไม่มีรายชื่ออยู่ในสัตว์ป่าคุ้มครองประเภทที่ 1 แล้ว

ปัจจุบัน เกษตรกรที่อำเภอบ้านไร่ จังหวัดอุทัยธานี ได้ทำการเลี้ยงอ้นในเชิงเกษตรกรรมเพื่อพัฒนาไปสู่การเป็นสัตว์เศรษฐกิจและเพื่อการอนุรักษ์ โดยเลี้ยงไว้ในบ่อซีเมนต์ หรือโอ่ง ให้ไผ่กินเป็นอาหาร

## อ้างอิง

## แหล่งข้อมูลอื่น

หมวดหมู่:สัตว์ฟันแทะ
หมวดหมู่:สัตว์ป่าคุ้มครอง
หมวดหมู่:สัตว์ที่พบในทวีปแอฟริกา
หมวดหมู่:สัตว์ที่พบในทวีปเอเชีย
หมวดหมู่:อ้น
อ้นเล็ก

**อ้นเล็ก** (; ) เป็นสัตว์ฟันแทะในอยู่ในวงศ์ย่อย Rhizomyinae ในวงศ์ Spalacidae

จัดเป็นอ้นชนิดที่มีขนาดเล็กที่สุด และจัดเป็นสิ่งมีชีวิตเพียงชนิดเดียวเท่านั้น ที่อยู่ในสกุล *Cannomys* มีความแตกต่างไปจากอ้นที่อยู่ในสกุล *[[Rhizomys]]* คือ ฝ่าเท้าจะเรียบ และมีลายสีขาวบริเวณหน้าผากและหัวคล้ายหนูตะเภา ในขณะที่มีขนอ่อนนุ่มสีน้ำตาล โดยขนที่ท้องจะมีสีเข้มกว่าขนที่หลัง 

มีความยาวตั้งแต่ปลายจมูกจรดหางประมาณ 15-30 เซนติเมตร หางมีขนาดสั้นยาวประมาณ 6-7 เซนติเมตร น้ำหนักตัวโดยเฉลี่ยประมาณ 0.5 กิโลกรัม มีจุดเด่นคือ ฟันแทะคู่หน้าที่ยาวอย่างเห็นได้ชัดเจน ใช้สำหรับขุดโพรงใต้ดินเพื่ออยู่อาศัยและใช้กัดแทะอาหาร ซึ่งได้แก่ ไม้ไผ่และหน่อไม้ รวมถึงผลไม้ประเภทต่าง ๆ ด้วยที่หล่นบนพื้นดิน บริเวณปากโพรงที่อ้นอยู่อาศัยจะมีกองดินปิดไว้ มักจะขุดโพรงในป่าบริเวณใกล้แหล่งน้ำหรือบริเวณที่เป็นป่าไผ่ ออกหากินในเวลากลางคืนและพลบค่ำ  ออกลูกครั้งละ 3-5 ตัว

พบกระจายพันธุ์ในอนุทวีปอินเดียตั้งแต่ เนปาล, บังกลาเทศ, รัฐอัสสัมในอินเดีย, ภูมิภาคอินโดจีน สำหรับในประเทศไทยพบกระจายพันธุ์อยู่เหนือบริเวณคอคอดกระ

## อ้างอิง

## แหล่งข้อมูลอื่น

หมวดหมู่:อ้น
หมวดหมู่:สัตว์ป่าคุ้มครอง
จังหวัดอาลาบา

**อาลาบา** () หรือ **อาราบา** () มีชื่อทางการว่า **อาราบา/อาลาบา** () เป็นจังหวัดทางเหนือของประเทศสเปน อยู่ในแคว้นประเทศบาสก์ และมีเมืองหลักคือบิโตเรีย ซึ่งเป็นเมืองหลักของแคว้นประเทศบาสก์เช่นกัน

จังหวัดนี้ยังเป็นจังหวัดที่ใหญ่ที่สุดในบรรดาแคว้นปกครองตนเองบาสก์สามแห่ง ด้วยขนาด 3,037 ตารางกิโลเมตร แต่กลับมีประชากรน้อยที่สุด ซึ่งมีแค่ 331,700 คน (ค.ศ. 2019)

## อ้างอิง

## แหล่งข้อมูลอื่น
* GGatholic ecclesiastical history

อาลาบา
แบล็กไลต์

**แบล็กไลต์** () เป็นหลอดที่เปล่งรังสียูวีคลื่นยาว มีสีม่วงดำ ใช้ตรวจเอกสารสำคัญ เช่น ธนบัตร, หนังสือเดินทาง, บัตรเครดิต ฯลฯ ว่าเป็นของจริงหรือปลอม หลายประเทศได้ผลิตลายน้ำที่ไม่สามารถมองเห็นได้ในรังสีชนิดนี้ นอกจากนี้ แบล็กไลต์ยังสามารถใช้ล่อแมลงให้มาติดกับ เพื่อที่จะกำจัดภายหลังได้

หมวดหมู่:ตะเกียงและหลอดไฟฟ้า
หมวดหมู่:รังสีอัลตราไวโอเลต
หมวดหมู่:สิ่งประดิษฐ์ของสหรัฐ
กาวสปีด

ในเทเบิลเทนนิส **กาวสปีด** เป็นกาวที่ใช้ติดแผ่นยางเข้ากับไม้ตีอีกครั้ง กาวสปีดมักใช้ติดประมาณ 30 นาทีก่อนเกมเริ่ม การใช้กาวสปีดจะช่วยให้ไม้ตีมีความยืดหยุ่นมากขึ้น ซึ่งจะช่วยเพิ่มความเร็วและความหมุนให้กับลูกบอล

การที่การสปีดทำงานได้เช่นนั้น เนื่องจากไอของสารทำละลายจะทำให้รูพรุนของยางขยายขึ้น ซึ่งจะทำให้ยางถูกยืดตึงขึ้น และทำให้มีคุณสมบัติเหมือนกับแทรมโบลีน

ในการแข่งขันโอลิมปิก กาวสปีดได้รับอนุญาตให้ใช้เป็นครั้งสุดท้ายในโอลิมปิกฤดูร้อน 2008 โดยโอลิมปิกตั้งแต่ปี 2012 จะไม่อนุญาตให้ใช้กาวสปีด

## อ้างอิง
* 
* All About Speed Glue for Table Tennis  from the U.S. Patent Office
* Table Tennis: Speed Glue 
* Article at ping-pong.com with illustrations and usage tutorial.
* Speed gluing articles at About.com includes advantages/disadvantages, when and how to speed glue.

หมวดหมู่:เทเบิลเทนนิส
วอมแบต

**วอมแบต** () เป็นสัตว์เลี้ยงลูกด้วยนมในอันดับสัตว์มีกระเป๋าหน้าท้อง ในวงศ์ Vombatidae มีทั้งหมด 3 ชนิด ใน 2 สกุล 

มีรูปร่างโดยรวม อ้วนป้อม มีขนนุ่มละเอียด มีสีน้ำตาลอ่อนหรือเทาหรือดำ หางสั้น มีส่วนขาที่สั้น ขาหน้าที่มีเล็บแหลมคมและข้อขาที่แข็งแรง ใช้สำหรับขุดโพรงเพื่ออยู่อาศัย ซึ่งโพรงมีทางยาวและมีหลายห้องหลายทาง เป็นสัตว์ที่หากินในเวลากลางคืน ในยามปกติตัวผู้และตัวเมียจะแยกกันอยู่ จะอยู่ด้วยกันเฉพาะในฤดูผสมพันธุ์เท่านั้น ขนาดโตเต็มที่โดยเฉลี่ยยาวประมาณ 1 เมตร น้ำหนักเกือบ 40 กิโลกรัม กินพืชเป็นอาหาร โดยเฉพาะหญ้าที่เป็นอาหารหลัก มูลเป็นทรงสี่เหลี่ยมลูกบาศก์ มีฟันที่แหลมคม ที่เขียนเป็นสูตรได้ดังนี้

วอมแบตเป็นสัตว์ที่มีกระเป๋าหน้าท้องคว่ำ เพื่อป้องกันลูกตกลงมา ให้ลูกครั้งละ 1 ตัวเท่านั้น ใช้เวลาตั้งท้องนาน 22 วัน 

มีทั้งหมด 3 ชนิด 2 สกุล พบในประเทศออสเตรเลียทางตอนใต้และเกาะแทสเมเนียเท่านั้น ได้แก่

*สกุล *Vombatus* 
**วอมแบตธรรมดา (*Vombatus ursinus*)

*สกุล *[[Lasiorhinus]]* 
**วอมแบตจมูกขนพันธุ์เหนือ (*Lasiorhinus krefftii*)
**วอมแบตจมูกขนพันธุ์ใต้ (*Lasiorhinus latifrons*)

สำหรับในประเทศไทย มีวอมแบตถูกเลี้ยงในสวนสัตว์ คือ สวนสัตว์ดุสิต โดยได้รับมาจากรัฐบาลออสเตรเลียเมื่อเดือนพฤศจิกายน พ.ศ. 2550 ปัจจุบันวอมแบตได้ถูกย้ายไป สวนสัตว์เปิดเขาเขียว แล้วและมีเพียงตัวเดียวในประเทศไทยคือ ไอซ่า หรือ ป้าไอซ่า เพศเมีย อายุราว 20 ปี

นอกจากนี้แล้ว ในยุคก่อนประวัติศาสตร์ยังมีสัตว์มีกระเป๋าหน้าท้องอีกจำพวกหนึ่ง ที่มีรูปร่างคล้ายวอมแบตในปัจจุบันนี้ แต่ได้สูญพันธุ์ไปหมดแล้ว คือ ไดโปรโตดอน ที่มีความสูงจากพื้นดินถึงหัวไหล่ประมาณ 2 เมตร ลำตัวยาว 3 เมตร น้ำหนักราว 3 ตัน 

## อ้างอิง

## แหล่งข้อมูลอื่น

หมวดหมู่:สัตว์ที่พบในประเทศออสเตรเลีย
หมวดหมู่:พอสซัม
เนเฮเลม

thumb|สถาปัตยกรรมเนเฮเลม

**เนเฮเลม** (Nehalem มักเรียกผิดเป็น เนฮาเลม) เป็นชื่อรหัสของสถาปัตยกรรมไมโครซีพียูของทางอินเทล เป็นตัวที่พัฒนาต่อจากสถาปัตยกรรมไมโครคอร์ โดยโพรเซสเซอร์ตัวแรกที่พัฒนาออกมาคือซีพียู คอร์ i7 สำหรับเดสก์ท็อป ที่เปิดตัวเมื่อพฤศจิกายน 2551 และมีการพัฒนาตามออกมาอีกหลายตัวในชื่อ ซีออน, i3 และ i5

ในช่วงแรกโพรเซสเซอร์เนเฮเลมใช้เทคโนโลยี 45 นาโนเมตร เช่นเดียวกับเพนรินที่ใช้ในอินเทล คอร์ 2 โดยได้ออกมาแสดงในงาน อินเทลเดเวโลเปอร์ฟอรัม ในปี 2550 นอกจากนี้ในตอนแรกสุดเนเฮเลมคาดหวังว่าจะเป็นการพัฒนาภายใต้สถาปัตยกรรมเน็ตเบิรสต์ ภายหลังได้เปลี่ยนโครงการจึงได้นำชื่อเนเฮเลมกลับมาใช้ใหม่ภายใต้โครงการใหม่ แต่ยังคงนำเทคโนโลยีหลายตัวกลับมาใช้เช่น ไฮเปอร์เทร็ดดิง กับ แคช L3 

ชื่อของเนเฮเลมตั้งตามชื่อเมืองเนเฮเลมในรัฐออริกอน 

## การพัฒนาต่อ
ตัวพัฒนาต่อจาก "เนเฮเลม" คือ แซนดีบริดจ์

thumb|center|800px|การพัฒนาของอินเทล

## อ้างอิง

หมวดหมู่:อินเทล
หมวดหมู่:ไมโครโพรเซสเซอร์
รีการ์โด โรดรีเกซ

**เฆซุส โรดรีเกซ** (Jesús Rodríguez) เกิด 17 กุมภาพันธ์ ค.ศ. 1986 เป็นนักมวยปล้ำอาชีพชาวอเมริกันเชื้อสายเม็กซิโกอดีตสังกัดWWE อดีตโฆษกผู้ประกาศให้กับอัลเบร์โต เดล ริโอ ในชื่อว่า **รีการ์โด โรดรีเกซ** (Ricardo Rodriguez) และนักมวยปล้ำสวมหน้ากากในชื่อ **เอล โลกัล** (El Local) เคยทำงานเป็นผู้ฝึกอบรมมวยปล้ำอาชีพ Fit Pit และยังเคยเป็นนักมวยปล้ำอาชีพชื่อ **คีเมรา** (Chimaera)

## ผลงานแชมป์และรางวัล
***Battleground Pro Wrestling**
**BPW MAX Championship (1 time)
***Insane Wrestling League**
**IWL Tag Team Championship (1 time) – with Eric Watts
***New Wave Pro Wrestling**
**NWPW Tag Team Championship (1 time) – with Jason Watts
****[[Pro Wrestling Illustrated]]***
**PWI ranked him #**434** of the top 500 singles wrestlers in the PWI 500 in 2015 and 2016
***Vendetta Pro Wrestling**
**Vendetta Pro Tri-Force Championship (1 time)
**Vendetta Pro Tri-Force Championship Tournament
***[[World Wrestling Council]]
** [[WWC Puerto Rico Heavyweight Championship]]   ([[WWC Puerto Rico Heavyweight Championship#title history|1 time]])
****[[List of Wrestling Observer Newsletter awards|Wrestling Observer Newsletter]]***
**[[List of Wrestling Observer Newsletter awards#Best Non-Wrestler|Best Non-Wrestler]] (2011)
***Other titles'''
**CWX Lucha Libre Championship (1 time)
**NWT/NTLL Light Heavyweight Championship (1 time)

## อ้างอิง

## แหล่งข้อมูลอื่น

*
*
*
*

หมวดหมู่:ชาวอเมริกันเชื้อสายเม็กซิโก
หมวดหมู่:นักมวยปล้ำอาชีพชาวอเมริกัน
หมวดหมู่:ผู้ประกาศนักมวยปล้ำอาชีพ
วัดพระธาตุจอมนาง

**วัดพระธาตุจอมนาง** ตั้งอยู่ที่หมู่ 9 ตำบลจอมพระ อำเภอท่าวังผา จังหวัดน่าน สร้างราวประมาณพุทธศักราช 1600-1650 สมัยพระเจ้าเจืองฟ้าธรรมิกราช หรือ พ่อขุนเจือง กษัตริย์ผู้ครองภูกามยาว หิรัญเงินยาง เวียงปะกัน และหัวเมืองต่าง ๆ ตลอดสายแม่น้ำโขง  ในสมัยโบราณวัดพระธาตุจอมนางเป็นวัดหลวงประจำเมือง คือ เวียงเหียง หรือ แส่งเหียง ตามจารึกภูกามยาว (พะเยา) 

วัดพระธาตุจอมนางได้รับการประกาศขึ้นทะเบียนเป็นโบราณสถานในราชกิจจานุเบกษา เล่ม 61 ตอน 65 วันที่ 24 ตุลาคม 2487

ปัจจุบันวัดพระธาตุจอมนาง  มีเพียงแต่พุทธบริษัท ผู้ศรัทธา ได้ร่วมแรงร่วมใจกันตั้งสถานปฏิบัติธรรมในเขตโบราณสถานวัดพระธาตุจอมนาง ให้เป็นสถานที่ปฏิบัติธรรม ภาวนา มีพระภิกษุ สามเณร สายวัดป่า (ฝ่ายธรรมยุตินิกาย) จำพรรษาอยู่ โดยใช้ชื่อเรียกว่า "สำนักปฏิบัติธรรมพระธาตุจอมนาง"

## การเดินทาง
* จากอำเภอเมืองน่าน มาตามถนนน่านทุ่งช้าง (ทางหลวง1080)   ถึงอำเภอท่าวังผา ระยะทาง 43 ก.ม.
* เมื่อถึงอำเภอท่าวังผา ผ่านตลาดเทศบาลท่าวังผา (ถนนสี่เลน) ให้ชิดขวา แล้วเลี้ยวเข้า  ช่องขวา (ทางกลับรถวัดศิลามงคล) ให้วิ่งรถเข้าช่องกลาง สังเกตป้ายทางหลวง      “น้ำตกศิลาเพชร”  กับป้าย “บ้านน้ำยาว” 
* เมื่อวิ่งตามถนนท่าวังผาศิลาเพชร (ทางหลวง 1170) เข้ามา 8 ก.ม.สังเกตป้ายซ้ายมือ “พระธาตุจอมนาง” หรือป้าย “ปรมัตถภาวนากรรมฐาน” 

พระธาตุจอมนาง
จอมนาง
หมวดหมู่:โบราณสถานในจังหวัดน่าน
สโมสรฟุตบอลเฆตาเฟ

**สโมสรฟุตบอลเฆตาเฟ** (; ), หรือเรียกโดยง่ายว่า **เฆตาเฟ** เป็นสโมสรฟุตบอลในประเทศสเปน ตั้งอยู่ในเฆตาเฟ เมืองทางตอนใต้ของแคว้นมาดริด ปัจจุบันแข่งขัน ลาลิกา ลีกสูงสุดในประเทศสเปน พวกเขาใช้สนามโกลิเซอุมอัลฟอนโซเปรซเป็นสนามเหย้า มีความจุ 17,393 คน

สโมสรก่อตั้งในปี ค.ศ. 1946 ภายใต้ชื่อ โซซิเอดัดเฆตาเฟเดปอร์ติโบ ก่อนควบรวมกิจการกับ เดปอร์ติโบเปญญาเฆตาเฟ จึงกลายเป็นทีมในชื่อปัจจุบัน ในวันที่ 8 กรกฎาคม ค.ศ. 1983 เฆตาเฟ ได้เข้าร่วมแข่งขันในลีกสูงสุดของสเปนตั้งแต่ปี ค.ศ. 2004 ถึง 2016 และอีกครั้งนับตั้งแต่ ค.ศ. 2017 ถึงปัจจุบัน 

พวกเขาเคยผ่านเข้าไปลงเล่นในยูฟ่ายูโรปาลีกสามครั้ง โดยผลงานที่ดีที่สุดคือการผ่านเข้าสู่ก่อนรองชนะเลิศในฤดูกาล 2007–08 ก่อนแพ้ต่อไบเอิร์นมิวนิก เฆตาเฟ มีคู่แข่งสำคัญคือทีมร่วมแคว้นอย่างเซเด เลกาเนส รวมถึงอัตเลติโกมาดริด และเรอัลมาดริด

## ผู้เล่นชุดปัจจุบัน

 

### ทีมสำรอง

### ยืมตัวออก

## อ้างอิง

## แหล่งข้อมูลอื่น
* 


หมวดหมู่:สโมสรในลาลิกา
หมวดหมู่:สโมสรฟุตบอลในประเทศสเปน
หมวดหมู่:สโมสรกีฬาที่ก่อตั้งในปี พ.ศ. 2526
หมวดหมู่:สโมสรฟุตบอลในมาดริด
โอโฆสเดบรูโฆ

**โอโฆสเดบรูโฆ** () แปลว่า ตาแห่งพ่อมด เป็นวงดนตรี 9 ชิ้น มียอดขายมากกว่า 100,000 กับผลงานโปรดิวซ์เองชุด *Barí* ซึ่งได้รับรางวัลหลายรางวัล หนึ่งในนั้นคือรางวัลบีบีซีทรีเวิลด์มิวสิกอวอร์ด จากยุโรป ในปี ค.ศ. 2004

## อ้างอิง

หมวดหมู่:กลุ่มดนตรีสัญชาติสเปน
หมวดหมู่:กลุ่มดนตรีที่ก่อตั้งในปี พ.ศ. 2541
เพนกวินฮุมบ็อลท์

**เพนกวินฮุมบ็อลท์** หรือ **เพนกวินเปรู** () หรือ **ปาตรังกา** () เป็นเพนกวินชนิดหนึ่ง  มีชื่อวิทยาศาสตร์ว่า *Spheniscus humboldti*

จัดเป็นเพนกวินขนาดกลาง มีความสูงเมื่อโตเต็มที่ประมาณ 40 เซนติเมตร น้ำหนักประมาณ 5 กิโลกรัม เมื่อโตเต็มที่มีจุดเด่นคือ มีสีดำคาดที่หน้าอก บริเวณใต้คอและรอบดวงตาสีขาว จะงอยปากเป็นเนื้อสีชมพู

พบกระจายพันธุ์อยู่บริเวณชายฝั่งทะเลด้านมหาสมุทรแปซิฟิกในทวีปอเมริกาใต้ทางแถบประเทศเปรูและชิลี และถือว่าเป็นเพนกวินเพียงชนิดเดียวที่สามารถพบได้ในพื้นที่แห้งแล้งอย่างทะเลทราย ออกลูกเป็นไข่ครั้งละ 2 ฟอง อาศัยอยู่บริเวณชายฝั่งและโขดหินริมทะเล โดยตัวผู้เป็นฝ่ายกกไข่ ทำรังด้วยการขุดโพรงตามพุ่มไม้หรือป่าละเมาะริมทะเล สร้างรังด้วยก้อนหิน กิ่งไม้หรือใบไม้ เป็นสัตว์สังคมอยู่เป็นฝูงเล็ก ๆ ติดต่อสื่อสารกันด้วยเสียงร้อง  ลูกเพนกวินฮุมบ็อลท์ที่ยังช่วยเหลือตัวเองไม่ได้ เมื่อพ่อแม่นกมิได้อยู่ดูแล จะมีการป้องกันตัวเองด้วยการถ่ายมูลใส่ผู้คุกคามหรือหันหลังถีบเศษหินเศษกรวดใส่

เพนกวินชนิดนี้นิยมเลี้ยงกันตามสวนสัตว์ ในประเทศไทย มีการเลี้ยงที่สวนสัตว์ดุสิต สวนสัตว์สงขลา และสวนสัตว์เปิดเขาเขียว เป็นต้น

## อ้างอิง

## แหล่งข้อมูลอื่น

หมวดหมู่:เพนกวิน
หมวดหมู่:สัตว์ที่พบในทวีปอเมริกาใต้
หมวดหมู่:นกที่บินไม่ได้
แอลลิเกเตอร์จีน

**แอลลิเกเตอร์จีน** หรือ **จระเข้ตีนเป็ดจีน** (; ; พินอิน: yáng zǐ è) เป็นแอลลิเกเตอร์หนึ่งในสองชนิดที่ยังหลงเหลืออยู่ในโลก มีชื่อวิทยาศาสตร์ว่า *Alligator sinensis* 

มีขนาดโตเต็มที่ประมาณ 2 เมตร น้ำหนักมากกว่า 40 กิโลกรัม ทำรังด้วยการขุดโพรงวางไข่ที่ชายหาดริมฝั่งแม่น้ำ พบอาศัยอยู่ในลุ่มแม่น้ำแยงซีในประเทศจีน แถบมณฑลอันฮุย เจียงซูและเจ้อเจียงเท่านั้น

ครั้งหนึ่ง แอลลิเกเตอร์ชนิดนี้ เคยมีอยู่เป็นจำนวนมากโดยเฉพาะบริเวณชายฝั่งทะเลด้านตะวันออกของจีน แต่ในปัจจุบัน ถูกจัดว่าเป็นหนึ่งใน 10 อันดับสัตว์ที่ใกล้สูญพันธุ์ชนิดหนึ่งในอนาคตของโลก เนื่องจากปัญหาด้านมลพิษ และอุณหภูมิที่สูงขึ้นรวมถึงกิจกรรมต่าง ๆ ของมนุษย์เป็นภัยคุกคามต่อการดำรงชีวิตของมัน ซึ่งปัจจุบันคาดมีปริมาณแอลลิเกเตอร์จีนอาศัยอยู่ในธรรมชาติราว 120 ตัว

ซึ่งสถานะการอนุรักษ์ของแอลลิเกเตอร์จีน จัดอยู่ในภาวะใกล้สูญพันธุ์ขั้นวิกฤต และติดอยู่ในบัญชีแดงของสหภาพเพื่อการอนุรักษ์ธรรมชาติของสหภาพนานาชาติเพื่อการอนุรักษ์ธรรมชาติและทรัพยากรธรรมชาติ (IUCN) และอยู่ในบัญชีรายชื่อหมายเลข 1 (Appendix I) ของไซเตส ซึ่งห้ามค้าขายโดยเด็ดขาด เว้นแต่จะกระทำไปเพื่อการอนุรักษ์หรือวิจัย แต่ต้องได้รับการอนุญาตจากประเทศต้นกำเนิดเสียก่อน

ปัจจุบัน ทางการจีนได้มีการอนุรักษ์และเพาะขยายพันธุ์แอลลิเกเตอร์จีนมาแล้วกว่า 30 ปี ซึ่งผลจากการอนุรักษ์และเพาะพันธุ์ที่ผ่านมานี้ทำให้มีลูกแอลลิเกเตอร์จีนเกิดมากขึ้นและมีเปอร์เซนต์รอดในธรรมชาติเพิ่มมากขึ้นจากอดีตในรอบ 5 ปี  และคาดว่าจะมีปริมาณแอลลิเกเตอร์จีนเพิ่มขึ้น 300 ตัว ในอนาคต 5-10 ปีข้างหน้า

## อ้างอิง

## แหล่งข้อมูลอื่น
*''Alligator sinensis'' (FAUVEL, 1879)

หมวดหมู่:วงศ์แอลลิเกเตอร์
หมวดหมู่:สัตว์ที่พบในประเทศจีน
อะซาโมอาห์ จยาน

**อะซาโมอาห์ จยาน** (Asamoah Gyan, เกิดเมื่อวันที่ 22 พฤศจิกายน ค.ศ. 1985 ที่กรุงอักกรา ประเทศกานา)​ นักฟุตบอลชาวกานา ปัจจุบันเล่นในตำแหน่งกองหน้าให้กับสโมสรฟุตบอลเลกอน ซิตีส์ ในกานาพรีเมียร์ลีก​ และเป็นผู้ครองสถิติยิงประตูมากที่สุดเป็นอันดับหนึ่งของทีมชาติกานา 

จยานเริ่มต้นเล่นให้กับทีมลิเบอร์ตีโฟรเฟชชันนัลส์ (Liberty Professionals) ซึ่งตั้งอยู่ที่กรุงอักกราบ้านเกิดในประเทศกานา ก่อนจะย้ายมาเริ่มค้าแข้งในทวีปยุโรปกับทีมอูดีเนเซ ในเซเรียอา ประเทศอิตาลี และถูกยืมตัวไปเล่นให้กับทีมโมเดนา เพื่อได้รับโอกาสการลงสนามอย่างสม่ำเสมอ หลังจากนั้น จยานโชว์ฟอร์มได้ดีในศึกฟุตบอลโลก 2006 ที่เยอรมนี โดยทำสถิติยิงประตูที่เร็วที่สุดประจำการแข่งขัน โดยยิงประตูทีมชาติสาธารณรัฐเช็กโดยใช้เวลาเพียง 68 วินาทีเท่านั้น และยังนับเป็นประตูแรกของทีมชาติกานาในฟุตบอลโลกรอบสุดท้ายอีกด้วย ก่อนจะย้ายไปเล่นให้กับทีมแรนในลีกประเทศฝรั่งเศส ด้วยค่าตัว 8 ล้านยูโร

ในศึกฟุตบอลโลก 2010 ที่แอฟริกาใต้ จยานโชว์ฟอร์มแจ้งเกิดได้อย่างโดดเด่น โดยยิง 3 ประตู ช่วยให้ทีมชาติกานาผ่านเข้าไปถึงรอบก่อนรองชนะเลิศ ทำให้ทีมยักษ์ใหญ่หลายทีมต้องการดึงตัวไปร่วมทีม โดยสุดท้ายเป็นซันเดอร์แลนด์ ทีมดังจากแถบภาคตะวันออกเฉียงเหนือ ประเทศอังกฤษ สามารถคว้าตัวไปเสริมทัพด้วยค่าตัวที่เป็นสถิติใหม่ของสโมสรในราคา 13 ล้านปอนด์

จยานสามารถทำประตูได้ในเกมแรกที่ลงสนามในนัดที่พบกับวิกันแอทเลติก และโชว์ฟอร์มยิงได้อย่างต่อเนื่อง รวมถึงประตูในเกมที่ซันเดอร์แลนด์บุกไปชนะเชลซีที่สแตมฟอร์ดบริดจ์ 3-0

นอกจากนี้ หลังจากยิงประตูได้ จยานมักมีท่าฉลองที่เป็นเอกลักษณ์ด้วยการโชว์สเต็ปเต้นแบบแอฟริกา โดยก่อนหน้านี้ จยานเคยใช้ชื่อ Baby Jet ทำเพลงในอบบ Hiplife ร่วมกับศิลปิน Castro The Destroyer ออกซิงเกิลเพลง "African Girls" ในประเทศกานา พร้อมทั้งโชว์ท่าเต้นเดียวกันในมิวสิกวิดีโออีกด้วย

ในปี 2010 จยานได้รับการเสนอชื่อเป็น 1 ใน 23 ผู้เล่นยอดเยื่ยมเพื่อเข้าชิงรางวัลบาลงดอร์ ก่อนจะได้รับรางวัล BBC African Player of the year จากบีบีซีไปครองในปีเดียวกัน

เดือนมีนาคม ค.ศ. 2011 จยานยิงประตูให้กับทีมชาติกานาตีเสมอทีมชาติอังกฤษ 1-1 ในช่วงทดเวลาบาดเจ็บท้ายเกม ในเกมฟุตบอลกระชับมิตรที่สนามกีฬาเวมบลีย์ กรุงลอนดอน ซึ่งนับเป็นนักเตะคนแรกของทีมชาติกานา ที่สามารถยิงทำประตูทีมชาติอังกฤษได้ 

เดือนกันยายน ค.ศ. 2011 จยานย้ายไปเล่นให้สโมสรอัลอัยน์ในสหรัฐอาหรับเอมิเรตส์ด้วยสัญญายืมตัว 1 ปี โดยมีค่ายืมตัวประมาณ 6 ล้านปอนด์ พร้อมเงื่อนไขการรับซื้อตัวถาวร และได้รับค่าจ้าง 4 เท่าจากที่เคยได้รับ

## อ้างอิง
  

หมวดหมู่:นักฟุตบอลชาวกานา
หมวดหมู่:ผู้เล่นในฟุตบอลโลก 2010
หมวดหมู่:ผู้เล่นในฟุตบอลโลก 2006
หมวดหมู่:ผู้เล่นสโมสรฟุตบอลซันเดอร์แลนด์
หมวดหมู่:ผู้เล่นในพรีเมียร์ลีก
หมวดหมู่:ผู้เล่นในเซเรียอา
หมวดหมู่:นักฟุตบอลในโอลิมปิกฤดูร้อน 2004
หมวดหมู่:กองหน้าฟุตบอล
หมวดหมู่:บุคคลจากอักกรา
หมวดหมู่:ผู้เล่นในฟุตบอลโลก 2014
หมวดหมู่:ผู้เล่นในแอฟริกาคัพออฟเนชันส์ 2019
หมวดหมู่:ผู้เล่นสโมสรฟุตบอลอัลอัยน์
หมวดหมู่:ผู้เล่นสโมสรฟุตบอลเซี่ยงไฮ้พอร์ต
หมวดหมู่:ผู้เล่นสโมสรฟุตบอลชะบาบอัลอะฮ์ลีดูไบ
รัก (ภาพยนตร์)

**รัก** (อังกฤษ : An Ordinary Love Story) เป็นภาพยนตร์ไทย แนวโรแมนติก ภาพยนตร์ลำดับแรกของค่าย เมจิคัล เลิฟ (เปลี่ยนจาก เท็นโคโซโคโม่) ผู้อำนวยการสร้าง ธนินทร ภูริวัฒนะ ผลงานการกำกับโดย เมจิคัล ทีม นำแสดงโดย  ซอนย่า คูลลิ่ง, บิลลี่ โอแกน, คณิตกุล เนตรบุตร, วทัญญู นิวัติศัยวงศ์, ตฤณ เรืองกิจรัตนกุล, เบญจณัฏฐ์ อักษรนันทน์, สุรเกียรติ บุนนาค, วัฒนา ชุมสาย ณ อยุธยา, ธัญนันท์ ทองศรีธนพงษ์, อชิตะ ธนาศาสตนันท์ ออกฉายวันที่ 2 กุมภาพันธ์ พ.ศ. 2555 เลื่อนจากกำหนดเดิมคือวันที่ 25 พฤศจิกายน พ.ศ. 2553 วันที่ 16 ธันวาคม พ.ศ. 2553 และเดือนกุมภาพันธ์ พ.ศ. 2554 

## นักแสดง
* ตฤณ เรืองกิจรัตนกุล รับบท โน้ต
* เบญจณัฏฐ์ อักษรนันทน์ รับบท น้ำ
* คณิตกุล เนตรบุตร รับบท พลอย
* วทัญญู นิวัติศัยวงศ์ รับบท ตั้ม
* บิลลี่ โอแกน รับบท หนึ่ง
* ซอนย่า คูลลิ่ง รับบท วินนี่
* สุรเกียรติ บุนนาค รับบท กาย
* วัฒนา ชุมสาย ณ อยุธยา รับบท โบ๊ท

## เพลงประกอบภาพยนตร์
* เพลง "รักคืออะไร"  ขับร้องโดย ป๊อด โมเดิร์นด๊อก
* เพลง "เพราะว่า..รัก" ขับร้องโดย จอห์นนี่ รันเนอร์

## แหล่งข้อมูลอื่น
* เว็บไซด์อย่างเป็นทางการภาพยนตร์รัก 
* เฟซบุ๊กแฟนเพจภาพยนตร์รัก
* 

## อ้างอิง

หมวดหมู่:ภาพยนตร์ไทย
หมวดหมู่:ภาพยนตร์ไทยที่ออกฉายในปี พ.ศ. 2555
หมวดหมู่:ภาพยนตร์รัก
มยุรา ฟ้าสีทอง

**มยุรา ฟ้าสีทอง** เป็นบุตรสาวคนแรก ในจำนวน 3 คน บิดาคือ นายสี อินนา มารดา นางอุดร อินนา เกิดที่อำเภอกันทรลักษ์ จังหวัดศรีสะเกษ ปัจจุบันครอบครัวย้ายมาอยู่ที่ บ้านใหม่ไทยพัฒนา ตำบลหนองตะเคียนบอน อำเภอวัฒนานคร จังหวัดสระแก้ว เธอเป็นคนที่ชอบเสียงเพลงมาตั้งแต่เด็ก ชอบการร้องเพลงเป็นชีวิตจิตใจ ด้วยความที่อยากจะช่วยพ่อแม่หาเงินเลี้ยงดูน้อง ๆ เมื่อสำเร็จการศึกษาระดับประถมศึกษา เธอจึงไม่ได้เรียนต่อ ออกมาทำนาส่งน้องทั้งสองคนเรียนหนังสือ ระหว่างนั้นก็อาศัยฝึกร้องเพลงจากวิทยุทรานซิสเตอร์ และร้องเพลงบนหลังควาย จนควายพาวิ่งเตลิดเปิดเปิงเพราะตกใจเสียงเพลงจากวิทยุ เมื่ออายุ 16 ปี เธอไปสมัครเป็นทหารพรานสันตินิมิตร ที่ 12 ศาลาลำดวน จังหวัดสระแก้ว เธอได้ร้องเพลงสมใจ ระหว่างร้องเพลงในรั้วทหารพราน เธอรู้จักเพื่อนซึ่งเป็นคนสนิทของนายห้าง พามาเทสเสียงในอัลบั้มลูกทุ่งมันส์ระเบิด เธอออกอัลบั้มมาหลายชุด และเพลงที่คนรู้จักและสร้างชื่อเสียงให้เธอคือ สาวบางโพ

หมวดหมู่:นักร้องหญิงชาวไทย
หมวดหมู่:นักร้องลูกทุ่งหญิงชาวไทย
หมวดหมู่:ทหารพราน
หมวดหมู่:บุคคลจากอำเภอกันทรลักษ์
หมวดหมู่:บุคคลจากอำเภอวัฒนานคร
โรงเรียนภู่วิทยา

**โรงเรียนภู่วิทยา** อักษรย่อ ภ.ว. เป็นโรงเรียนมาตรฐานสากล ใน อำเภอโนนแดง จังหวัดนครราชสีมา

## อ้างอิง

หมวดหมู่:โรงเรียนมัธยมศึกษาประจำอำเภอในจังหวัดนครราชสีมา
หมวดหมู่:โรงเรียนในอำเภอโนนแดง
หมวดหมู่:โรงเรียนสังกัดสำนักงานเขตพื้นที่การศึกษามัธยมศึกษานครราชสีมา
หมวดหมู่:โรงเรียนที่ก่อตั้งในปี พ.ศ. 2519
โรงเรียนวังน้ำเขียวพิทยาคม

**โรงเรียนวังน้ำเขียวพิทยาคม** เป็นโรงเรียนในจังหวัดนครราชสีมา และเป็นโรงเรียนประจำอำเภอของอำเภอวังน้ำเขียว จังหวัดนครราชสีมา

หมวดหมู่:โรงเรียนมัธยมศึกษาประจำอำเภอในจังหวัดนครราชสีมา
หมวดหมู่:โรงเรียนในอำเภอวังน้ำเขียว
หมวดหมู่:โรงเรียนสังกัดองค์การบริหารส่วนจังหวัดนครราชสีมา
หมวดหมู่:โรงเรียนที่ก่อตั้งในปี พ.ศ. 2550